[image: ]

www.daf-yomi.com
afchunk.xhtml
住谞讛讚专讬谉 拽讬 注"讗



讟拽住讟 讛讚祝



 讜住转专转讛 诇诪讝讬讛 讻诇 讚讗转讗 讞讝讬讛 讛讚专 讗讚讛讻讬 讜讛讻讬 讗讘诇注讜 诇讛讜 讗讬转转讬讛 讚拽专讞 讗诪专讛 诇讬讛 讞讝讬 诪讗讬 拽注讘讬讚 诪砖讛 讗讬讛讜 讛讜讛 诪诇讻讗 诇讗讞讜讛 砖讜讜讬讛 讻讛谞讗 专讘讗 诇讘谞讬 讗讞讜讛讬 砖讜讬谞讛讜 住讙谞讬 讚讻讛谞讗 讗讬 讗转讬讗 转专讜诪讛 讗诪专 转讬讛讜讬 诇讻讛谉 讗讬 讗转讜 诪注砖专 讚砖拽讬诇转讜 讗转讜谉 讗诪专 讛讘讜 讞讚 诪讬' 诇讻讛谉 讜注讜讚 讚讙讬讬讝 诇讬讛 诇诪讝讬讬讻讜 讜诪讬讟诇诇 诇讻讜 讻讬 讻讜驻转讗 注讬谞讗 讬讛讘 讘诪讝讬讬讻讜 讗诪专 诇讛 讛讗 讗讬讛讜 谞诪讬 拽讗 注讘讬讚 讗诪专讛 诇讬讛 讻讬讜谉 讚讻讜诇讛讜 专讘讜转讗 讚讬讚讬讛 讗诪专 讗讬讛讜 谞诪讬 {砖讜驻讟讬诐 讟讝-诇} 转诪讜转 谞驻砖讬 注诐 驻诇砖转讬诐 讜注讜讚 讚拽讗诪专 诇讻讜 注讘讚讬转讜 转讻诇转讗 讗讬 住''讚 转讻诇转讗 讞砖讬讘讗 [诪爪讜讛] 讗驻讬拽 讙诇讬诪讬 讚转讻诇转讗 讜讻住讬谞讛讜 诇讻讜诇讛讜 诪转讬讘转讱 讛讬讬谞讜 讚讻转讬讘 {诪砖诇讬 讬讚-讗} 讞讻诪讜转 谞砖讬诐 讘谞转讛 讘讬转讛 讝讜 讗砖转讜 砖诇 讗讜谉 讘谉 驻诇转 讜讗讜诇转 讘讬讚讛 转讛专住谞讛 讝讜 讗砖转讜 砖诇 拽专讞 {讘诪讚讘专 讟讝-讘} 讜讬拽讜诪讜 诇驻谞讬 诪砖讛 讜讗谞砖讬诐 诪讘谞讬 讬砖专讗诇 讞诪砖讬诐 讜诪讗转讬诐 诪讬讜讞讚讬诐 砖讘注讚讛 拽专讬讗讬 诪讜注讚 砖讛讬讜 讬讜讚注讬诐 诇注讘专 砖谞讬诐 讜诇拽讘讜注 讞讚砖讬诐 讗谞砖讬 砖诐 砖讛讬讛 诇讛诐 砖诐 讘讻诇 讛注讜诇诐 {讘诪讚讘专 讟讝-讚} 讜讬砖诪注 诪砖讛 讜讬驻讜诇 注诇 驻谞讬讜 诪讛 砖诪讜注讛 砖诪注 讗诪专 专讘讬 砖诪讜讗诇 讘专 谞讞诪谞讬 讗''专 讬讜谞转谉 砖讞砖讚讜讛讜 诪讗砖转 讗讬砖 砖谞讗诪专 {转讛讬诇讬诐 拽讜-讟讝} 讜讬拽谞讗讜 诇诪砖讛 讘诪讞谞讛 讗''专 砖诪讜讗诇 讘专 讬爪讞拽 诪诇诪讚 砖讻诇 讗讞讚 讜讗讞讚 拽谞讗 讗转 讗砖转讜 诪诪砖讛 砖谞讗诪专 {砖诪讜转 诇讙-讝} 讜诪砖讛 讬拽讞 讗转 讛讗讛诇 讜谞讟讛 诇讜 诪讞讜抓 诇诪讞谞讛 {讘诪讚讘专 讟讝-讻讛} 讜讬拽诐 诪砖讛 讜讬诇讱 讗诇 讚转谉 讜讗讘讬专诐 讗诪专 专''诇 诪讻讗谉 砖讗讬谉 诪讞讝讬拽讬谉 讘诪讞诇讜拽转 讚讗诪专 专讘 讻诇 讛诪讞讝讬拽 讘诪讞诇讜拽转 注讜讘专 讘诇讗讜 砖谞讗诪专 {讘诪讚讘专 讬讝-讛} 讜诇讗 讬讛讬讛 讻拽专讞 讜讻注讚转讜 专讘 讗砖讬 讗诪专 专讗讜讬 诇讬爪讟专注 讻转讬讘 讛讻讗 讘讬讚 诪砖讛 诇讜 讜讻转讬讘 讛转诐 {砖诪讜转 讚-讜} 讜讬讗诪专 讛' 诇讜 注讜讚 讛讘讗 谞讗 讬讚讱 讘讞讬拽讱 讗诪专 专' 讬讜住讬 讻诇 讛讞讜诇拽 注诇 诪诇讻讜转 讘讬转 讚讜讚 专讗讜讬 诇讛讻讬砖讜 谞讞砖 讻转讬讘 讛讻讗 {诪诇讻讬诐 讗 讗-讟/讬讟/讻讛 ??} 讜讬讝讘讞 讗讚讜谞讬讛讜 爪讗谉 讜讘拽专 讜诪专讬讗 注诐 讗讘谉 讛讝讜讞诇转 讜讻转讬讘 讛转诐 {讚讘专讬诐 诇讘-讻讚} 注诐 讞诪转 讝讜讞诇讬 注驻专 讗诪专 专讘 讞住讚讗 讻诇 讛讞讜诇拽 注诇 专讘讜 讻讞讜诇拽 注诇 讛砖讻讬谞讛 砖谞讗诪专 {讘诪讚讘专 讻讜-讟} 讘讛爪讜转诐 注诇 讛' 讗''专 讞诪讗 讘专讘讬 讞谞讬谞讗 讻诇 讛注讜砖讛 诪专讬讘讛 注诐 专讘讜 讻注讜砖讛 注诐 砖讻讬谞讛 砖谞讗诪专 {讘诪讚讘专 讻-讬讙} 讛诪讛 诪讬 诪专讬讘讛 讗砖专 专讘讜 讘谞讬 讬砖专讗诇 (注诇) [讗转] 讛' 讗''专 讞谞讬谞讗 讘专 驻驻讗 讻诇 讛诪转专注诐 注诇 专讘讜 讻讗讬诇讜 诪转专注诐 注诇 讛砖讻讬谞讛 砖谞讗诪专 {砖诪讜转 讟讝-讞} 诇讗 注诇讬谞讜 转诇讜谞讜转讬讻诐 讻讬 (讗诐) 注诇 讛' 讗''专 讗讘讛讜 讻诇 讛诪讛专讛专 讗讞专 专讘讜 讻讗讬诇讜 诪讛专讛专 讗讞专 砖讻讬谞讛 砖谞讗诪专 {讘诪讚讘专 讻讗-讛} 讜讬讚讘专 讛注诐 讘讗诇讛讬诐 讜讘诪砖讛 {拽讛诇转 讛-讬讘} 注讜砖专 砖诪讜专 诇讘注诇讬讜 诇专注转讜 讗诪专 专''诇 讝讛 注讜砖专讜 砖诇 拽专讞 {讚讘专讬诐 讬讗-讜} 讜讗转 讻诇 讛讬拽讜诐 讗砖专 讘专讙诇讬讛诐 讗''专 讗诇注讝专 讝讛 诪诪讜谞讜 砖诇 讗讚诐 砖诪注诪讬讚讜 注诇 专讙诇讬讜 讜讗诪专 专讘讬 诇讜讬 诪砖讜讬 讙' 诪讗讜转 驻专讚讜转 诇讘谞讜转 讛讬讜 诪驻转讞讜转 砖诇 讘讬转 讙谞讝讬讜 砖诇 拽专讞 讜讻讜诇讛讜 讗拽诇讬讚讬 讜拽讬诇驻讬 讚讙讬诇讚讗 讗''专 讞诪讗 讘专讘讬 讞谞讬谞讗 讙' 诪讟诪讜谞讬讜转 讛讟诪讬谉 讬讜住祝 讘诪爪专讬诐 讗讞转 谞转讙诇转讛 诇拽专讞 讜讗讞转 谞转讙诇转讛 诇讗谞讟讜谞讬谞讜住 讘谉 讗住讜讬专讜住 讜讗讞转 讙谞讜讝讛 诇爪讚讬拽讬诐 诇注转讬讚 诇讘讗 讜讗''专 讬讜讞谞谉 拽专讞 诇讗 诪谉 讛讘诇讜注讬诐 讜诇讗 诪谉 讛砖专讜驻讬谉 诇讗 诪谉 讛讘诇讜注讬谉 讚讻转讬讘 {讘诪讚讘专 讟讝-诇讘} 讜讗转 讻诇 讛讗讚诐 讗砖专 诇拽专讞 讜诇讗 拽专讞 讜诇讗 诪谉 讛砖专讜驻讬诐 讚讻转讬讘 {讘诪讚讘专 讻讜-讬} 讘讗讻讜诇 讛讗砖 讗转 讞诪砖讬诐 讜诪讗转讬诐 讗讬砖 讜诇讗 拽专讞 讘诪转谞讬转讗 转谞讗 拽专讞 诪谉 讛砖专讜驻讬谉 讜诪谉 讛讘诇讜注讬谉 诪谉 讛讘诇讜注讬诐 讚讻转讬讘 {讘诪讚讘专 讻讜-讬} 讜转讘诇注 讗讜转诐 讜讗转 拽专讞 诪谉 讛砖专讜驻讬谉 讚讻转讬讘 {讘诪讚讘专 讟讝-诇讛} (讜转爪讗 讗砖 诪诇驻谞讬 讛') [讜讗砖 讬爪讗讛 诪讗转 讛'] 讜转讗讻诇 讗转 讞诪砖讬诐 讜诪讗转讬诐 讗讬砖 讜拽专讞 讘讛讚讬讬讛讜 讗诪专 专讘讗 诪讗讬 讚讻转讬讘 {讞讘拽讜拽 讙-讬讗} 砖诪砖 讬专讞 注诪讚 讝讘讜诇讛 诇讗讜专 讞爪讬讱 讬讛诇讻讜 诪诇诪讚 砖注诇讜 砖诪砖 讜讬专讞 诇讝讘讜诇 讗诪专讜 诇驻谞讬讜 专讘砖''注 讗诐 讗转讛 注讜砖讛 讚讬谉 诇讘谉 注诪专诐 谞爪讗 讜讗诐 诇讗讜 诇讗 谞爪讗 注讚 砖讝专拽 讘讛诐 讞爪讬诐 讗诪专 诇讛谉 讘讻讘讜讚讬 诇讗 诪讞讬转诐 讘讻讘讜讚 讘砖专 讜讚诐 诪讞讬转诐 讜讛讗讬讚谞讗 诇讗 谞驻拽讬 注讚 讚诪讞讜 诇讛讜 讚专砖 专讘讗 诪讗讬 讚讻转讬讘 {讘诪讚讘专 讟讝-诇} 讜讗诐 讘专讬讗讛 讬讘专讗 讛' 讜驻爪转讛 讛讗讚诪讛 讗转 驻讬讛 讗诪专 诪砖讛 诇驻谞讬 讛拽讘''讛 讗诐 讘专讬讗讛 讙讬讛谞诐 诪讜讟讘 讜讗诐 诇讗讜 讬讘专讗 讛' 诇诪讗讬 讗讬诇讬诪讗 诇诪讘专讬讛 诪诪砖 讜讛讗 {拽讛诇转 讗-讟} 讗讬谉 讻诇 讞讚砖 转讞转 讛砖诪砖 讗诇讗 诇拽专讜讘讬 驻讬转讞讗 {讘诪讚讘专 讻讜-讬讗} 讜讘谞讬 拽专讞 诇讗 诪转讜 转谞讗 诪砖讜诐 专讘讬谞讜 讗诪专讜 诪拽讜诐 谞转讘爪专 诇讛诐 讘讙讬讛谞诐 讜讬砖讘讜 注诇讬讜 讜讗诪专讜 砖讬专讛 讗诪专 专讘讛 讘专 讘专 讞谞讛 讝讬诪谞讗 讞讚讗 讛讜讛 拽讗讝诇讬谞讗 讘讗讜专讞讗 讗诪专 诇讬 讛讛讜讗 讟讬讬注讗 转讗 讜讗讞讜讬 诇讱 讘诇讜注讬 讚拽专讞 讗讝讬诇 讞讝讗 转专讬 讘讝注讬 讚讛讜讛 拽讗 谞驻拽 拽讬讟专讗 诪谞讬讬讛讜 砖拽诇 讙讘讘讗 讚注诪专讗 讗诪砖讬讬' 诪讬讗 讜讗讜转讘讬讛 讘专讬砖 专讜诪讞讬讛 讜讗讞诇驻讬' 讛转诐 讗讬讞专讱 讗''诇 讗爪讬转 诪讛 砖诪注转 讜砖诪注讬转 讚讛讜讜 拽讗诪专讬 讛讻讬 诪砖讛 讜转讜专转讜 讗诪转 讜讛谉 讘讚讗讬诐 

专砖"讬



 住转专讛 诇诪讝讬讛. 砖注专讛 讜讬砖讘讛 注诇 驻转讞 讛讘讬转 讻诇 诪讬 砖讛讬讛 讘讗 诇拽专讜讗 专讜讗讛 专讗砖讛 驻专讜注 讜讞讜讝专: 诪注砖专. 专讗砖讜谉 讚砖拽诇讬转讜 讗转讜谉 讗诪专 讛讘讜 讞讚 诪讬' 诇讻讛谉: 讚讙讬讬讝 诇诪讝讬讬讻讜. 讚讻转讬讘 (讘诪讚讘专 讞) 讜讛注讘讬专讜 转注专 注诇 讘砖专诐 讜诪砖讞拽 讘讻诐 讻讗讬诇讜 讗转诐 砖讜讟讬诐: 讻讻讜驻转讗. 专注讬 讻诪讜 讘讟讜诇讗 讚讻讜驻转讗 讚讗诪专谉 诇注讬诇 (讚祝 爪讞:) 讻讙诇诇 讛讝讛 讗转诐 讞砖讜讘讬诐 讘注讬谞讬讜: 注讬谞讗 讬讛讘. 注讬谉 谞转谉 讘砖注专讬讻诐 讻讚讬 砖诇讗 讬讛讗 讘讻诐 爪讜专讛 讻诪讜转讜: 讗诪专 诇讛. 拽专讞 讗讬讛讜 谞诪讬 诪砖讛 注爪诪讜 讙诇讞 讻诇 砖注专讜: 讻讬讜谉 讚讻讜诇讗 专讘讜转讗 讚讬讚讬讛 讛讜讗. 讗讬谞讜 讞讜砖砖 讗诐 讙讬诇讞 注爪诪讜 讚拽讗诪专 诇谞驻砖讬讛 转诪讜转 谞驻砖讬 注诐 驻诇砖转讬诐 讗讙讝讜讝 砖注专讬 讻诪讜转诐 讜诪讛 诇讬 讘讻讱 砖讛诐 诪拽讬讬诪讬谉 讗驻讬诇讜 诪讛 砖讗谞讬 诪爪讜讛 诇砖讞讜拽 讗讙讝讜讝 注讻砖讬讜 讻诪讜转诐 讻讚讬 诇讛驻讬住 讚注转诐: 讜注讜讚 讚拽讗诪专 诇讻讜. 注砖讜 驻转讬诇 转讻诇转 讘讚' 讻谞驻讜转 讛讘讙讚 讜讗讬 住''讚 转讻诇转 讞砖讜讘 诪驻谞讬 诪讛 诇讗 讬讗诪专 诇注砖讜转 讻诇 讛讘讙讚 讻讜诇讜 转讻诇转: 讗驻讬拽 讙诇讬诪讗 讚转讻诇转讗. 拽讞 诇讱 讘讙讚讬诐 砖诇 转讻诇转 讜讻住讬谞讛讜 诇讻讜诇讛讜 诪转讬讘转讱 讜讻住讛 讘讛谉 讘讘讛''诪 讗转讛 讜讞讘专讜转讱: 拽谞讗 诇讗砖转讜. 讗诇 (讛住转专) [转住转讚. 讬] 注诐 诪砖讛. 拽谞讜讬 讛讬讬谞讜 讛转专讗讛: 讜谞讟讛 诇讜 诪讞讜抓 诇诪讞谞讛. 讬爪讗 诪讞讜抓 诇诪讞谞讛 砖诇讗 讬讞砖讚讜讛讜 注讜讚: 诪讻讗谉 砖讗讬谉 诪讞讝讬拽讬谉 讘诪讞诇讜拽转. 砖诪讞诇 注诇 讻讘讜讚讜 讜讛讜讗 注爪诪讜 讛诇讱 诇讘讟诇 诪讞诇讜拽转: 讞讜诇拽 注诇 专讘讜. 讞讜诇拽 注诇 讬砖讬讘转讜: 讗砖专 讛爪讜 注诇 诪砖讛 讜注诇 讗讛专谉 讘注讚转 拽专讞 讘讛爪讜转诐 注诇 讛'. 诪注诇讛 注诇讬讛诐 讛讻转讜讘 讻讗诇讜 讛讬讜 讞讜诇拽讬诐 讻诇驻讬 砖讻讬谞讛: 诪专讬讘讛. 转讙专 讜拽讟讟讛 诇驻讟驻讟 谞讙讚讜 讘讚讘专讬诐: 诪转专注诐. 讗讜诪专 注诇 专讘讜 砖谞讜讛讙 诇讜 诪讚讛 讻讘讜砖讛 讜诪讚转 讗讻讝专讬转: 诪讛专讛专. 诪讞驻讛 注诇讬讜 讚讘专讬诐: 讗拽诇讬讚讬. 诪驻转讞讜转: 讜拽讜诇驻讬. 诪谞注讜诇讬诐: 讚讙讬诇讚讬. 讻讜诇诐 讛诪驻转讞讜转 讜讛诪谞注讜诇讬诐 砖诇 注讜专 讛讬讜 讜讗注驻''讻 讛讬讜 砖诇砖 诪讗讜转 驻专讚讜转 讟注讜谞讜转 诇''讗 讚讙诇讚讗 诇爪讜专讱 砖拽讬诐 讜讛诪专爪讜驻讬谉 讜讻讬住讬谉 砖诇 注讜专 讛讬讜: 诇讗 诪谉 讛讘诇讜注讬谉 讜诇讗 诪谉 讛砖专讜驻讬谉. 讗诇讗 讘诪讙驻讛 诪转: 讜诇讗 拽专讞. 专''谞 讛讬讜 诇讘讚 拽专讞 讚讻转讬讘 讞诪砖讬诐 讜诪讗转讬诐 诪讞转讜转 讜讗转讛 讜讗讛专谉 讗讬砖 诪讞转转讜: 诪谉 讛讘诇讜注讬诐 讜诪谉 讛砖专讜驻讬谉 讛讬讛. 砖谞砖专驻讛 谞砖诪转讜 讜讙讜祝 拽讬讬诐 讜讗讞''讻 谞转讙诇讙诇 注讚 诪拽讜诐 讛讘诇讜注讬谉 讜谞讘诇注 讚讻转讬讘 讘驻专砖转 驻谞讞住 讜转讘诇注 讗讜转诐 讜讗转 拽专讞 注诪讛诐 讜专讘讬 讬讜讞谞谉 讚讗诪专 诇讗 诪谉 讛讘诇讜注讬谉 讜诇讗 诪谉 讛砖专讜驻讬谉 讚专讬砖 诇讬讛 诇讛讗讬 讜讗转 拽专讞 诇讗讞专讬讜 讜讗转 拽专讞 讘诪讜转 讛注讚讛 讘诪讙驻讛: 讜拽专讞 讘讛讚讬讬讛讜. 诪讚讻转讬讘 讜转讗讻诇 讗转 讛讞诪砖讬诐 讜诪讗转讬诐 讗讬砖 诪拽专讬讘讬 讛拽讟专转 讜拽专讞 诪诪拽专讬讘讬 讛拽讟专转 讛讜讛 讚讻转讬讘 讞诪砖讬诐 讜诪讗转讬诐 诪讞转讜转 讜讗转讛 讜讗讛专谉 讗讬砖 诪讞转转讜 讗''谞 讜讗转 诇专讘讜转 拽专讞 注诪讛诐: 砖诪砖 讬专讞 注诪讚 讝讘讜诇讛. 诇注讬诇 诪讬谞讬讛 讻转讬讘 讜转讘拽注 讗专抓 讘砖注转 讘拽讬注转 讛讗专抓 砖谞讘诇注讜 讘拽专拽注 砖诪砖 讜讬专讞 注诇讜 诇讗讜转讜 专拽讬注 砖砖诪讜 讝讘讜诇 讜讗诪专讜 诇讛拽讘''讛 讗诐 讗讬 讗转讛 注讜砖讛 讚讬谉 诇讘谉 注诪专诐 诪拽专讞 讜注讚转讜: 诇讗 谞爪讗. 讜谞讗讬专 诇注讜诇诐: 讘讻讘讜讚讬 诇讗 诪讞讬转诐. 砖讛专讬 讘讻诇 讬讜诐 诪诇讻讬 诪讝专讞 讜诪注专讘 讘砖注讛 砖诪谞讬讞讬谉 讻转专讬讛谉 讘专讗砖诐 诪砖转讞讜讬诐 诇讞诪讛: 讜讛讗讬讚谞讗 诇讗 谞驻拽讬 注讚 讚诪讞讜 诇讛讜. 砖讻讱 讙讝专 注诇讬讛诐 讛诪拽讜诐 讻谉 砖诪注转讬 诇''讗 讜讛讗讬讚谞讗 诇讗 谞驻拽讬 诪讗讞专 砖专讗讜 砖讛拽驻讬讚 讛拽讘''讛 注诇 砖诇讗 诪讬讞讛 诇讻讘讜讚讜 注讚 讚诪讞讜 诇讛讜 诇讗 谞驻拽讬 砖讞砖讜 诇讻讘讜讚 讛诪拽讜诐 注诇 讘谞讬 讗讚诐 砖诪砖转讞讜讬诐 诇砖诪砖 讜讬专讞: 讗讬谉 讻诇 讞讚砖 转讞转 讛砖诪砖. 讜讗讬 讙讬讛谞诐 诇讗 讗讘专讬 注讚 讛讛讜讗 砖注转讗 讛讜讛 诇讬讛 讞讚砖: 诇拽专讜讘讬 驻转讞讛. 砖讬拽专讘 驻转讞讛 砖诇 讙讬讛谞诐 讜转驻转讞 讛讗专抓 讘诪拽讜诐 砖讛谉: 谞转讘爪专. 诪诇砖讜谉 (讬砖注讬讛 讻讝) 注讬专 讘爪讜专讛 讛转拽讬谉 诇讛讜谉 讛拽讘''讛 诪拽讜诐 讙讘讜讛 砖诇讗 讛注诪讬拽讜 讻诇 讻讱 讘讙讬讛谞诐 讜诇讗 诪转讜: 讟讬讬注讗. 住讜讞专 讬砖诪注讗诇: 讘诇讜注讬. 诪拽讜诐 砖谞转讘诇注讜 诇砖诐 注讚转 拽专讞: 讘讝注讗. 专讗讛 谞拽讘 砖诪诪谞讜 讬爪讗 注砖谉: 讙讘讘讗. 讙讬讝讛: 讗诪砖讬讛. 砖专讛 讗讜转' 讘诪讬诐 诇砖讜谉 (讘专讻讜转 讚祝 讬讚:) 诪砖讬 讬讚讬讛: (讜讻诇 砖诇砖讬诐 讬讜诐. 讞讜讝专 诇讙讬讛谞诐 讜注讜诇讛 诇砖诐):  

转讜住驻讜转



 讗讬谉 驻讬专讜砖 诇拽讟注 讝讛 

讛诪讗讬专讬

讗注"驻 砖讛诪讞诇拽转 讘讻诇诇讜 讚讘专 砖谞讜讗 讜诪砖讜拽抓 讜讚专讱 讛注专讛 讗诪专讜 注诇讬讜 砖讛讜讗 讘诇讗讜 砖谞讗诪专 讜诇讗 讬讛讬讛 讻拽专讞 诪"诪 讻砖讛讜讗 讞讜诇拽 注诐 专讘讜 讗讜 注诐 诪讬 砖讛讜讗 讘专讗讜讬 诇拽讘诇 诪专讜转 诪讛诐 讛讜讗 砖谞讜讗 讘讬讜转专 讜讛讜讗 砖讗诪专讜 讻诇 讛讞讜诇拽 注诇 诪诇讻讜转 讘讬转 讚讜讚 专讗讜讬 诇讛讻讬砖讜 谞讞砖 讜讻诇 讛讞讜诇拽 注诇 专讘讜 讻讗诇讜 讞诇拽 注诇 讛砖讻讬谞讛 砖谞讗诪专 讘讛爪讜转诐 注诇 讬"讬 讜讻诇 讛诪讛专讛专 讗讞专讬讜 讻讗诇讜 诪讛专讛专 讗讞专 砖讻讬谞讛 砖谞讗诪专 讘讗诇讛讬诐 讜讘诪砖讛:





讬讚 专诪"讛

讗砖转讜 砖诇 拽专讞 讗诪专讛 诇讜 讛专讗讬转 诪讛 注砖讛 诪砖讛 讛讜讗 谞注砖讛 诪诇讱 讜讙诐 诇讗讛专谉 讗讞讬讜 诪谞讛讜 讻"讙 讜讙诐 讘谞讬 讗讛专谉 注砖讗谉 住讙谞讬 讻讛讜谞讛 讜讗诐 讘讗转 转专讜诪讛 讛讜讗 讗讜诪专 转讛讗 诇讻讛谉 讜讗祝 诪注砖专 专讗砖讜谉 砖讗转诐 谞讜讟诇讬谉 讗讜转讜 讗讬谞讜 诪谞讬讞讜 诇讻诐 讻讜诇讜 讗诇讗 讗讜诪专 诇讻诐 转谞讜 诪诪谞讜 诪注砖专 诇讻讛谉 讜注讜讚 砖讙讜讝讝 砖注专 专讗砖讬讻诐 讚讻转讬讘 讜讛注讘讬专讜 转注专 注诇 讻诇 讘砖专诐 讜讛讜讗 诪砖讞拽 讘讻诐 讻讚专讱 砖诪砖讞拽讬谉 讘讻驻讜转讗 讗讬转 讚讗诪专讬 讻驻讜转讗 爪讜讗讛 讻讚讗诪专讬谞谉 讘驻专拽讬谉 讘讻驻讜转讗 讚讞诪专讗. 讗诪专 诇讛 讙诐 讛讜讗 注讜砖讛 讻谉 砖讙讜讝讝 讗转 砖注专讜 讜谞讜转谉 诪注砖专 诪谉 讛诪注砖专 诇讻讛谉. 讗"诇 讻讬讜谉 砖讻诇 讛讙讚讜诇讛 砖诇讜 讛讬讗 砖讛专讬 讛讻诇 谞注砖讛 讻诪爪讜转讜 谞讜讞 诇讜 诇讘讝讜转 注爪诪讜 注诪讻诐 讻讚讬 砖转砖诪注讜 诇讜 诇讘讝讜转 讗转讻诐 讻注谞讬谉 砖谞讗诪专 转诪讜转 谞驻砖讬 注诐 驻诇砖转讬诐 讜诇讗 注讜讚 讗诇讗 砖讗讜诪专 诇讻诐 转谞讜 讞讜讟 讗' 砖诇 转讻诇转 注诇 讻谞驻讬 讘讙讚讬讛诐 讜讗诐 讛转讻诇转 讞砖讜讘讛 讛讬讗 诪驻谞讬 诪讛 讗转讛 谞讜转谉 讞讜讟 讗讞讚 讘诇讘讚 (讛讜讗) [讛讘讗] 讟诇讬转讜转 砖讻讜诇谉 爪讘讜注讜转 转讻诇转 讜讻住讛 讘诐 讻诇 讘谞讬 讬砖讬讘转讱:



讜讬拽诐 诪砖讛 讜讬诇讱 讗诇 讚转谉 砖诇讗 专爪讛 诇谞讛讜讙 砖专专讛 诇注爪诪讜 讗诇讗 讛诇讱 讗爪诇 诪讬 砖拽讟谞讬诐 诪诪谞讜 诪讻讗谉 砖讗讬谉 诪讞讝讬拽讬谉 讘诪讞诇讜拽转 讜讗讙专专讗 讚讗讬谉 诪讞讝讬拽讬谉 讘诪讞诇讜拽转 讗讬讬转讬谞谉 谞诪讬 讛讗 讚专' 讬讜住讬 讘专 讞谞讬谞讗 讚讗诪专 讻诇 讛讞讜诇拽 注诇 诪诇讻讜转 讘讬转 讚讜讚 专讗讜讬 诇讛讻讬砖讜 谞讞砖 讚讻转讬讘 讜讬讝讘讞 讗讚讜谞讬讛讜 讻讜' 讗讚讜谞讬讛讜 讞讜诇拽 注诇 讘讬转 讚讜讚 讛讜讛 讚讛讗 诪拽诪讬讛 讛讻讬谉 讗砖转讘注 讚讜讚 诪诇讻讗 诇讘转 砖讘注 诇诪谞讜讬讬讛 诇砖诇诪讛 讘专讬讛 讘讚讜讻转讬讛 讻讚诪讜讻讞 讘转讞讬诇转 诪诇讻讬诐 讚讻转讬讘 讻讬 讻讗砖专 谞砖讘注转讬 诇讱 讘讛' 讗诇讛讬 讬砖专讗诇 诇讗诪专:



讗诪专 专' 讗讘讛讜 讻诇 讛诪讛专讛专 讗讞专 专讘讜 讻讗诇讜 诪讛专讛专 讗讞专 砖讻讬谞讛 砖谞讗诪专 讜讬讚讘专 讛注诐 讘讗诇讛讬诐 讜讘诪砖讛 讜讻讬 转注诇讛 注诇 讚注转讱 砖讬砖专讗诇 诪讛专讛专讬谉 讗讞专 砖讻讬谞讛 讗诇讗 诪转讜讱 砖讛专讛专讜 讗讞专 诪砖讛 诪注诇讛 注诇讬讛诐 讛讻转讜讘 讻讗诇讜 讚讘专讜 讘砖讻讬谞讛 讜讘诪砖讛 讚"讗 讗讬 住"讚 讚讗讞专 砖讻讬谞讛 讛专讛专讜 诇诪讛 诇讛谉 诇讛专讛专 讗讞专 诪砖讛 讻诇讜诐 诪转专注诪讬谉 注诇 讛注讘讚 砖注砖讛 诪爪讜转 专讘讜.



 讜讗诪专 专讘讬 诇讜讬 诪砖讗讜讬 砖' 驻专讚讜转 诇讘谞讜转 砖诇 诪驻转讞讜转 讛讬讜 砖诇 讘讬转 讙谞讝讬讜 砖诇 拽专讞 诇砖讜谉 讛讘讗讬 讛讜讗 讜讻诇谉 诪驻转讞讜转 砖诇 注讜专 讜诪谞注讜诇讬谉 砖诇 注讜专 讛讗 拽诪"诇 讚谞驻讬砖讬 诇讛讜 讟讜讘讗 讟驻讬 讚讗讬 讛讜讛 讚驻专讝诇讗 诇讗 讛讜讜 讻讜诇讬 讛讗讬 诪砖讜诐 讚转拽讬诇 诇讬讛 讟注讜谞讛 讟驻讬 讜讻讜诇讛 诪讬诇转讗 诇砖讜谉 讛讘讗讬 讛讜讗.



 讗诪"专 讬讜讞谞谉 拽专讞 诇讗 诪谉 讛讘诇讜注讬谉 讜诇讗 诪谉 讛砖专讜驻讬谉 [讻讜' 讘诪转谞讬转讗 转谞讗 拽专讞 诪谉 讛砖专讜驻讬谉 讜诪谉 讛讘诇讜注讬谉 讛讬讛 诪谉 讛讘诇讜注讬谉] 讚讻转讬讘 讜转讘诇注 讗讜转诐 讜讗转 拽专讞 诪谉 讛砖专讜驻讬谉 讚讻转讬讘 讜讗砖 讬诇讗讛 讜转讗讻诇 讗转 讛讞诪砖讬诐 讗转 诇专讘讜转 讗转 拽专讞 讚"讗 诪讚讻转讬讘 诪拽专讬讘讬 讛拽讟讜专转 讜拽专讞 谞诪讬 讛讜讛 讘讛讚讬讬讛讜 讚讻转讬讘 讜讗转讛 讜讗讛专谉 讗讬砖 诪讞转转讜. 讜专' 讬讜讞谞谉 讗诪专 诇讱 讻讬 讻转讬讘 讜讗转 拽专讞 诇讗讜 诪讜住讬祝 注诇 注谞讬谉 专讗砖讜谉 讛讜讗 讗诇讗 讜讗转 拽专讞 讗讘诪讜转 讛注讚讛 拽讗讬 讜讗讬讚讱 拽专讗 讚讗转 诇讬转 诇讬讛 诪"讟 讚讗转 诇讗 讚专讬砖. 



讚专砖 专讘讗 诪讗讬 讚讻转讬讘 砖诪砖 讬专讞 注诪讚 讝讘讜诇讛 讗讬转 讚讗诪专讬 诇讛 诪砖讜诐 讚讻转讬讘 诇注讬诇 诪讬谞讬讛 讜转讘拽注 讗专抓 讻诇讜诪专 讘砖注转 讘讬拽讜注 讛讗专抓 注诇讜 砖诪砖 讜讬专讞 诇讝讘讜诇 讜讗谞讬 讗讜诪专 诪诪拽讜诪讜 讛讜讗 诪讜讻专注 讚讻转讬讘 砖诪砖 讬专讞 注诪讚 讝讘讜诇讛 讜讻转讬讘 讬讛诇讻讜 讘转讞讬诇讛 注诪讚 讜诇讘住讜祝 讬讛诇讻讜 诪驻谞讬 讞讬爪讬讜 砖诇 诪拽讜诐 诪诇诪讚 砖注诇讜 砖诪砖 讜讬专讞 诪专拽讬注 砖诇讛诐 诇专拽讬注 砖注诇 讙讘讬讜 砖砖诪讜 讝讘讜诇 讻讚讗讬转讗 讘讞讙讬讙讛 (讬"讘:) 讜讗诪专讜 诇驻谞讬 讻讜' 讗诪专 诇讛谉 讘讻讘讜讚讬 诇讗 诪讞讬转诐 讻砖注砖讜 讬砖专讗诇 讗转 讛注讙诇 讜讻诪讛 注讻讜"诐 砖讛讬讜 诪讻注讬住讬诐 诇驻谞讬 讛诪拽讜诐 讘讻讘讜讚 讘砖专 讜讚诐 诪讞讬转诐. 讜讛讗讬讚谞讗 注讚 讚诪讞讬 诇讛讜 诇讗 谞驻拽讬, 诪讗讜转讛 砖注讛 讙讝专 注诇讬讛谉 砖诇讗 讬爪讗讜 讘讻诇 讬讜诐 注讚 砖讬讝专讜拽 讘讛谉 讞讬爪讬讜 讜诇讗讜 讞爪讬诐 诪诪砖 讗诇讗 注讜谞砖 讘注诇诪讗, 讜讗讬转 讚讙专住 讜讛讗讬讚谞讗 注讚 讚诪讞讜 诇讗 谞驻拽讬 讗讬谞谉 讬讜爪讗讬谉 注讚 砖诪诪讞讬谉 讘讻讘讜讚讜 砖诇 诪拽讜诐:





诪讛专砖"讗 - 讞讬讚讜砖讬 讗讙讚讜转

讗"诇 讞讝讬 诪讗讬 拽注讘讬讚 诪砖讛 讻讜' 专"诇 讚诪谞驻砖讬讛 拽注讘讬讚 讜诇讗 谞爪讟讜讜讛 注诇 讻讱 讜讗讬 讗转讬讗 转专讜诪讛 讗诪专 讻讜' 砖诇讗 谞爪讟讜讜讛 注诇 讻讱 讜诇讗 谞爪讟讜讜讛 诪砖讛 专拽 注诇 讬' 讚讘专讜转 砖砖诪注讜 讘住讬谞讬 讻诪"砖 讻讬 讻诇 讛注讚讛 讻诇诐 拽讚讜砖讬诐 讜讻"讛 讘诪讚专砖 讜注讜讚 讚讙讬讝 诇诪讝讬讬讻讜 讻讜' 诇驻讬 砖讚专讱 讛讗讚诐 诇住诇住诇 讘砖注专讜 讜谞转讙谞讛 讘讛砖讞转转谉 讻诪"砖 诇讙讘讬 谞讝讬专 诪讛 专讗讬转 诇砖讞转 砖注专 谞讗讛 砖诇讱 注"讻 讗诪专讛 讻讬 讗诪专 讻谉 砖转砖讞讬转讜 砖注专 砖诇讻诐 诇讙谞讜转 砖诇讗 转讛讬讜 谞专讗讬谉 谞讗讬诐 讜讻砖注专 谞讝讬专 砖讛谉 谞砖讞转讬谉 诇砖诪讬诐 诇转转 讘诪拽讚砖 注诇 讛讗砖 转讞转 讝讘讞 讛砖诇诪讬诐 讗讬谉 讗转诐 讞砖讜讘讬谉 讗讘诇 砖注专讬讻诐 谞砖诇讻讬诐 砖诇讗 讘诪拽讚砖 讘讻"诪 讻讙诇诇 讛讝讛 转讞转 专讙诇讬 讘谞讬 讗讚诐 讻讬 讗讬谉 讗转诐 讞砖讜讘讬诐 讘注讬谞讬讜 专拽 讻讙诇诇 讛讝讛:


讻讬讜谉 讚讻讜诇讛讜 专讘讜转讗 讚讬讚讬讛 讻讜'. 专"诇 讻讬讜谉 讚讻诇 讛讞砖讬讘讜转 砖诇讜 讛讜讗 讗讬谉 诇讜 讙谞讗讬 讻诇 讻讱 讻诪讜 讙谞讜转 砖诇讻诐 讜讗诪专 转诪讜转 谞驻砖讬 讜讙讜' 讻诪讜 砖砖诪砖讜谉 诇讗 讛讬讛 谞讞砖讘 诇讜 讞讬讜转讜 诇讙讘讬 诪讬转转 驻诇砖转讬诐 讻讱 诪砖讛 诇讗 讛讬讛 讞讜砖砖 注诇 讙谞讜转讜 诇讙讘讬 讙谞讜转诐 讜注讜讚 讚拽讗"诇 注讘讚讬转讜 转讻诇转讗 讻讜' 诪住诪讬讻讜转 驻' 讝讜 诇驻' 爪讬爪讬转 讚专砖讜 讻谉 讻讚讗讬转讗 讘诪讚专砖 讜讗诪专 讜讛"讚 讞讻诪讜转 谞砖讬诐 讻讜' 讜讗讜诇转 讘讬讚讛 转讛专住谞讛 讝讜 讗砖转讜 讻讜' 讻诪"砖 讜转讘诇注 讗讜转诐 讜讗转 讘转讬讛诐 讜讙讜'. 讜讗诪专 讜讗谞砖讬诐 诪讘谞讬 讬砖专讗诇 讜讙讜' 诪讬讜讞讚讬诐 讜讻讜'. 讚讜讚讗讬 砖讛讬讜 讘谞讬 讬砖专讗诇 讗讘诇 讗砖诪讜注讬谞谉 拽专讗 砖讛讬讜 诪讜讘讞专讬诐 讜诪讬讜讞讚讬诐 诪转讜讱 讘谞讬 讬砖专讗诇 讘讻诪讛 诪注诇讜转 讘转讜专讛 讜讘讞讻诪讛 讛讙诐 砖诪驻讜专砖 讘拽专讗 砖讛讬讜 谞砖讬讗讬 注讚讛 诇讗讜 诪诪砖 谞砖讬讗讬 注讚讛 砖诇 讻诇 砖讘讟 讜砖讘讟 砖讛诐 诇讗 讛讬讜 专拽 讬"讘 讜讻讗谉 讛讬讜 专"谉 讗谞砖讬诐 讗诇讗 讞砖讜讘讬 注讚讛 讛讬讜 讜诇讝讛 讗诪专 拽专讬讗讬 诪讜注讚 砖讛讬讜 讬讜讚注讬诐 讻讜' 讚拽专讬讗讬 注讚讛 诪诪砖 讻讘专 讻转讬讘 谞砖讬讗讬 注讚讛 讚讛讬讬谞讜 讞砖讬讘讜转谉 诇拽专讜讗 诇讛谉 诇讻诇 讚讘专 讗讘诇 讚专砖讜 讘讜 拽专讬讗讬 诪讜注讚 诪诪砖 讚讛讬讬谞讜 注讬讘讜专 砖谞讬诐 讻讜' 讚讘讛谉 转诇讜讬 拽讘讬注讜转 讛诪讜注讚讬诐 讜注"讻 讻转讬讘 诪讜注讚 讜诇讗 注讚讛 讻讚专讱 讛讻转讜讘 讘讻诇 诪拽讜诐 讜讗诪专 讗谞砖讬 砖诐 讛讜讗 讚讘专 谞讜住祝 注诇 讞砖讬讘讜转谉 砖讛讬讛 诇讛谉 讘讘谞讬 讬砖专讗诇 讙诐 讘讻诇 讛注讜诇诐 讛讬讛 诇讛谉 砖诐 讘讞砖讬讘讜转 讜诪注诇讛 讜讗驻砖专 讚讛讬讬谞讜 讘注讜砖专 讻诪"砖 讚拽专讞 讛注砖讬专谉 诪砖诇讜. 讜讗诪专 讜讬砖诪注 诪砖讛 讜讙讜' 诪讛 砖诪讜注讛 砖诪注 讻讜'. 讚讗诪专 注诇 诪讛 砖讗诪专讜 专讘 诇讻诐 讜讙讜' 讜诪讚讜注 转转谞砖讗讜 讜讙讜' 讗诪专 砖砖诪注 诪砖讛 诇讗 讛"诇 诇讛砖诪讬讟 讗讛专谉 讻讚讻转讬讘 诇注讬诇 诪讬谞讬讛 讜讬拽讛诇讜 注诇 诪砖讛 讜注诇 讗讛专谉 讜讬讗诪专讜 讗诇讬讛诐 专讘 讜讙讜' 讜讛诇"诇 讜讬砖诪注讜 诪砖讛 讜讗讛专谉 讜讬驻诇讜 注诇 驻谞讬讛诐 讜注"讻 讚专砖讜 砖诪讬注讛 讛讝讗转 诇诪砖讛 诇讞讜讚 砖讞砖讚讜讛讜 讘讗"讗 讜讻讘专 讘讗专谞讜 讝讛 讘驻"拽 讚讘"拽 讘讞讬讚讜砖讬谞讜 砖诐 诇驻讬 砖驻讬专砖 诪谉 讛讗砖讛 注"驻 讛讚讘讜专 讜讛讬讜 诇讬爪谞讬 讛讚讜专 讗讜诪专讬诐 砖讗讬 讗驻砖专 诇讬诇讜讚 讗砖讛 诇驻专讜砖 诪谉 讛讗砖讛 注"砖 讜讚专砖讜 讻谉 诪讚讻转讬讘 讜讬拽谞讗讜 诇诪砖讛 讘诪讞谞讛 讚诪砖诪注 讻"讝 砖讛讬讛 讘诪讞谞讛 拽谞讗讜 诇谞砖讜转讬讛诐 注讚 砖谞讟讛 讗讛诇讜 诪讞讜抓 诇诪讞谞讛 讜讝讛讜 讜讬驻讜诇 注诇 驻谞讬讜 诪讞诪转 讻讬住讜驻讗 讻诪讜 砖转"讬:


讜讬拽诐 诪砖讛 讜讬诇讱 讙讜' 诪讻讗谉 砖讗讬谉 诪讞讝讬拽讬诐 讻讜'. 讚诪砖讜诐 讚讬讘讜专 住讜专讜 谞讗 诪注诇 讗讛诇讬 讛讗谞砖讬诐 讛专砖注讬诐 讜讙讜' 诇讗 讛讜讛 讗爪讟专讬讱 诇讬诇讱 讗爪诇诐 砖讛讬讛 讗驻砖专 注"讬 砖诇讜讞讜 讗讘诇 讙诐 讗讞专 砖讗"诇 讛拽讘"讛 诇诪砖讛 讛注诇讜 诪住讘讬讘 诇诪砖讻谉 拽专讞 讚转谉 讜讙讜' 讛诇讱 诪砖讛 讘注爪诪讜 讗诇讬讛诐 诇讚讘专 注诪诐 讚讘专讬 专爪讜讬 讗讜诇讬 讬砖讜讘讜 注讜讚 讜诪讻讗谉 砖讗讬谉 讻讜':


讻诇 讛诪讞讝讬拽 讻讜'. 砖谞讗诪专 讜诇讗 讬讛讬讛 讻拽专讞 讜讙讜' 讚讗讞专 砖讻转讘 诇诪注谉 讗砖专 诇讗 讬拽专讘 讗讬砖 讝专 讜讙讜' 注"讻 讜诇讗 讬讛讬讛 讻拽专讞 讻讜' 讛讜讗 注谞讬谉 讗讞专 讚讛讬讬谞讜 砖诇讗 讬讞讝讬拽 讘诪讞诇讜拽转 讻诪讜 砖注砖讜 拽专讞 讜注讚转讜. 讜讗诪专 砖专讗讜讬 诇讛爪讟专注 讻转讬讘 讛讻讗 讘讬讚 诪砖讛 讜讙讜' 讜诪驻讜专砖 讘驻讬专讜砖 专砖"讬 讘讞讜诪砖 讘讞讜诇拽讬诐 注诇 讛讻讛讜谞讛 讻讬谞讜讬 讚诇讜 注诇 拽专讞 讜诪讛讜 讘讬讚 诪砖讛 讜诇讗 讻转讬讘 讗诇 诪砖讛 专诪讝 诇讞讜诇拽讬诐 注诇 讛讻讛讜谞讛 讻讜' 注"砖:


讻诇 讛讞讜诇拽 注诇 诪诇讻讜转 讘讬转 讚讜讚 砖谞讗诪专 讜讬讝讘讞 讗讚讜谞讬讛讜 爪讗谉 讜讙讜'. 讜讗注"讙 讚讗讚讜谞讬讛讜 谞诪讬 诪讘讬转 讚讜讚 讛讜讛 讻讬讜谉 讚讻讘专 谞转谉 讚讜讚 讛诪诇讜讻讛 诇砖诇诪讛 讻诪"砖 讗转讛 谞砖讘注转 讘讛' 讗诇讛讬诐 讜讙讜' 砖诇诪讛 讘谞讱 讬诪诇讜讱 讜讙讜' 诪拽专讬 砖驻讬专 讞讜诇拽 注诇 诪诇讻讜转 讘讬转 讚讜讚 讜注谞讬谉 专讗讜讬 诇讛讻讬砖讜 谞讞砖 讻诪"砖 砖讛谞讞砖 讛讬讛 诪诇讱 讘讞讬讜转 讜谞转拽谞讗 讘讗讚诐 讛讬讜转专 讞砖讜讘 诪诪谞讜 讜注"讬 讻讱 谞转拽诇诇 讻谉 讛诪转拽谞讗 讘诪诇讻讜转 讘讬转 讚讜讚 讜讞讜诇拽 注诇讬讜 讜注"讻 专讗讜讬 诇讛讻讬砖讜 谞讞砖 讛讝讛 砖注砖讛 讻诪讚转讜:


讜诪"砖 讚讞讜诇拽 注诇 专讘讜 讻讜'. 驻讬专砖"讬 注诇 讬砖讬讘转讜 讻讜' 讜诪讬讬转讬 诪拽专讞 砖讛讬讛 讞讜诇拽 注诇 砖专专讛 砖诇 诪砖讛 讜讘讻诇诇讜 注诇 转讜专转讜 砖诇 诪砖讛 讻讚讗诪专讬' 诇注讬诇:


讜诪专讬讘讛 注诐 专讘讜 讻讜'. 驻讬专砖"讬 转讙专 讜拽讟讟讛 讻讜' 讚讛讗 讚讻转讬讘 讘讛讱 注谞讬谞讗 讜诇诪讛 讛讘讗转诐 讗转 拽讛诇 讛' 讗诇 讛诪讚讘专 讛讝讛 诇诪讜转 讻讜' 讗讬谉 讝讛 诪拽专讬 诪专讬讘讛 讗诇讗 转专注讜诪转 讜注讚"讝 讜讚讗讬 诇讗 谞注谞砖讜 诪砖讛 讜讗讛专谉 讗诇讗 注诇 砖讛讬讜 诪专讬讘讬诐 注诪讛诐 讻砖讗诪专 诇讛诐 讛诪谉 讛住诇注 讛讝讛 谞讜爪讬讗 讜讙讜' 砖讛讬讜 讬砖专讗诇 诪转拽讜讟讟讬诐 讜讗"诇 诪讛 诇讻诐 诪讗讬讝讛 住诇注 转讜爪讬讗讜 诇谞讜 诪讬诐 诇讻讱 讗"诇 讛诪讜专讬诐 讻讜' 讻驻讬专砖"讬 讘讞讜诪砖 讗砖专 注"讬 拽讟讟讛 讝讜 谞注谞砖讜 诪砖讛 讜讗讛专谉 讻讚讘专讬 讛诪驻专砖讬诐:


讛诪转专注诐 注诇 专讘讜 讻讜' 讻驻讬专砖"讬 砖专讘讜 谞讜讛讙 注诪讜 诪讚转 讗讻讝专讬讜转 讜讛讬讬谞讜 砖讛转专注诪讜 讜诪转诇讜谞谞讬诐 诪讬 讬转谉 诪讜转谞讜 讘讬讚 讛' 讜讙讜'. 讘砖讘转谞讜 注诇 住讬专 讛讘砖专 讘讗讻诇谞讜 诇讞诐 讜讙讜' 讗砖专 注"讝 讛砖讬讘 诪砖讛 讜谞讞谞讜 诪讛 诇讗 注诇讬谞讜 讜讙讜' 专"诇 讛讙诐 砖讗转诐 诪转诇讜谞谞讬诐 注诇讬谞讜 讻诪"砖 讜讬诇讜谞讜 讻诇 注讚转 讜讙讜' 注诇 诪砖讛 讜讙讜' 讜讗讬谉 讗转诐 讞讜砖砖讬诐 讗讘诇 讛讜讜 讬讜讚注讬诐 讻讬 诇讗 注诇讬谞讜 讜讙讜' 讻"讗 注诇 讛' 讻讬 讛诪转专注诐 注诇 专讘讜 讻诪转专注诐 注诇 讛砖讻讬谞讛:


讜讻诇 讛诪讛专讛专 讗讞专 专讘讜 讻讜'. 讻驻讬专砖"讬 诪讛专讛专 诪讞驻讛 注诇讬讜 讚讘专讬诐 讚讛讬讬谞讜 讚讘专 谞讜住祝 讚讛转专注讜诪转 讛讬讬谞讜 讚讘专 砖谞讞住专 诇讜 注转讛 诪诪讛 砖讛讬讛 诇讜 诪拽讜讚诐 讻诪"砖 诇注讬诇 讗讘诇 讛专讛讜专 讛讜讗 讛诪讘拽砖 讬讜转专 诪诪讛 砖爪专讬讱 诇讜 讻讚讻转讬讘 讘讬讛 讘讛讛讜讗 拽专讗 讗讞专 砖讛讬讛 诇讛诐 讛诪谉 讜谞驻砖谞讜 拽爪讛 讘诇讞诐 讛拽诇讜拽诇 讜诇讻讱 谞注谞砖讜 讻讗谉 讬讜转专 讻讬 讛讛专讛讜专 讛讜讗 讚讘专 谞讜住祝 注诇 讛转专注讜诪转 讜讛注讜谞砖 讛讬讛 谞砖讬讻转 谞讞砖 讻诪"砖 诇注讬诇 讚讛诪讘拽砖 讜诪转拽谞讗 讘讬讜转专 诪诪讛 砖专讗讜讬 诇讜 专讗讜讬 诇谞砖讻讜 谞讞砖:


注讜砖专 砖诪讜专 讻讜'. 讝讛 注讜砖专讜 砖诇 拽专讞 诇驻讬 砖注讜砖专 讝讛 砖诇 讬讜住祝 讞诇拽 诪诪谞讜 讛讜讗 砖诪讜专 讜讙谞讜讝 诇讟讜讘转 爪讚讬拽讬诐 讘注讛"讘 讻讚诪住讬拽 拽讗诪专 讚讝讛 讛讞诇拽 诪诪谞讜 诇拽专讞 讛讬讛 砖诪讜专 讜讟诪讜谉 诇讜 诪讗讜爪专讜 砖诇 讬讜住祝 诇专注讛 诇讜 讘注讛"讘 讻讚讗诪专讬谞谉 诇注讬诇 注讚转 拽专讞 讗讬谉 诇讛诐 讞诇拽 诇注讛"讘 砖注"讬 注讜砖专讜 谞转拽谞讗 诇讛讬讜转 专讗讜讬 诇诪注诇讜转 诪砖讛 讜讗讛专谉 讜讘谞讬讜:


讜讗转 讻诇 讛讬拽讜诐 讜讙讜' 讝讛 诪诪讜谞讜 砖诇 讗讚诐 讻讜'. 讘驻' 注拽讘 讻转讬讘 讙讘讬 讚转谉 讜讗讘讬专诐 讗讞专 砖讻转讘 讜转讘诇注诐 讜讗转 讘转讬讛诐 讜讗转 讗讛诇讬讛诐 讻转讬讘 讜讗转 讻诇 讛讬拽讜诐 讗砖专 讘专讙诇讬讛诐 讚讛讬讬谞讜 讚讘专 谞讜住祝 砖讛讜讗 注讜砖专 讜诪诪讜谉 砖诇讛诐 砖注诇 讝讛 住诪讻讜 诇讞诇讜拽 注诐 诪砖讛 讜谞住诪讱 讝讛 讻讗谉 砖讛注砖讬专讜 讙"讻 诪注讜砖专讜 砖诇 拽专讞 讻诪"砖 讜讬拽讞 拽专讞 讜讙讜' 砖诇拽讞谉 讘诪诪讜谉 讜讘驻专拽 注"驻 讙专住讬谞谉 砖谞讗诪专 讜讗转 讻诇 讛讬拽讜诐 讜讙讜' 讜讛讜讗 专讗讬讛 讗讚诇注讬诇 讜讻诪"砖 讜讚讜"拽:


讙' 诪讗讜转 驻专讚讜转 诇讘谞讜转 讻讜'. 诪驻专砖 专砖讘"诐 讘驻' 注"驻 诇讗讜 讚讜拽讗 谞拽讟 讙' 诪讗讜转 讗诇讗 讚讻谉 讚专讱 讛转诇诪讜讚 诪讬讛讜 讛讗 讚谞拽讟 讚诇讘谞讜转 讛讬讜 诪砖诪注 讚讚讜拽讗 谞拽讟 讜讗驻砖专 诪砖讜诐 讚诪讻转 驻专讚讛 诇讘谞讛 拽砖讛 讻诪"砖 讘驻"拽 讚讞讜诇讬谉 诇讻讱 讛讬讛 诪砖讗讜 注诇 驻专讬讚讜转 诇讘谞讜转 砖诇讗 讬讘讗 讗讞专 诇谞讙讜注 讘讗讜转谉 诪专爪讜驻讬诐 砖诇 注讜专 讜诇讙谞讜讘 诪讛谉 砖讛讬讛 讬专讗 诪诪讻转谉:


砖诇砖讛 诪讟诪讜谞讬讜转 讛讟诪讬谉 讬讜住祝 讻讜'. 讻讚讗诪专讬谞谉 讘驻专拽 注"驻 讚讬讜住祝 诇讬拽讟 讻诇 讻住祝 讜讝讛讘 砖讘注讜诇诐 砖谞讗诪专 讜讬诇拽讟 讬讜住祝 讗转 讻诇 讛讻住祝 讛谞诪爪讗 讜讙讜' 注"砖 讜诪住讬讬诐 讘讛讛讜讗 拽专讗 讜讬讘讗 讬讜住祝 讗转 讛讻住祝 讘讬转讛 驻专注讛 讚诪砖诪注 讘讬转讛 诪拽讜诐 驻谞讬诪讬 砖讛讬讛 诇讜 讜讛讬讛 拽讘诇讛 讘讬讚诐 砖注砖讛 砖诇砖讛 诪讟诪讜谞讬讜转 讜讛讛讬讗 讚讗诪专讬谞谉 讛转诐 讚讬砖专讗诇 讛注诇讜讛讜 诪诪爪专讬诐 讜讻讜' 讜讛讬讛 诪讜谞讞 注讚 专讞讘注诐 讘讗 砖讬砖拽 讜讻讜' 驻诇讬讙讗 讗讚讛讻讗 讜拽"诇:


诇讗 诪谉 讛讘诇讜注讬诐 讻讜'. 讚讻转讬讘 讜讗转 讻诇 讛讗讚诐 讗砖专 诇拽专讞 讜诇讗 讻讜' 讻爪"诇 讛讜讗 诪讘讜讗专 讛专"谉 讗讬砖 诇讗 讞诇拽讜 专拽 注诇 讻讛讜谞讛 砖诇 讗讛专谉 讻讚讻转讬讘 讗讬砖 诪讞转转讜 专"谉 诪讞转讜转 讜讗转讛 讜讗讛专谉 讗讘诇 讚转谉 讜讗讘讬专诐 讞诇拽讜 讙诐 注诇 诪注诇讜转 诪砖讛 讻讬 诇讗 讛讬讜 讘讻诇诇 诪拽专讬讘讬 讛拽讟讜专转 讜诇讻讱 讛专"谉 讗讬砖 诇讗 谞注谞砖讜 专拽 讘砖专讬驻转 谞砖诪讛 讜讙讜祝 拽讬讬诐 注诇 讬讚讬 诪拽专讬讘讬 拽讟专转 砖讛专讬讞 讛讜讗 讚讘专 砖谞砖诪讛 谞讛谞讛 诪诪谞讜 讗讘诇 讚转谉 讜讗讘讬专诐 讞讟讗讜 讘讻诇 讙讜驻诐 讜诪讗讜讚诐 讜注"讻 谞讘诇注讜 讘讻诇 诪讻诇 讻诇 讜讛砖转讗 诇诪"讚 拽专讞 注爪诪讜 诇讗 诪谉 讛砖专讜驻讬谉 讜诇讗 诪谉 讛讘诇讜注讬诐 讛讬讛 讻讬 诇讗 讞讟讗 讻诇 讻讱 砖讟注讛 讻讚讗诪专讬谞谉 砖专讗讛 砖诇砖诇转 讬讜讞住讬谉 讛讘讗讛 诪诪谞讜 讜诇讻讱 诇讗 谞注谞砖 讘讻诇 讝讛 讗诇讗 砖诪转 讘诪讙驻讛 讘注讘讜专 砖讛讜爪讬讗 讚讘讛 注诇 诪砖讛 讜讗讛专谉 讻诪讜 砖诪转讜 讛诪专讙诇讬诐 讘诪讙驻讛 注诇 砖讛讜爪讬讗讜 讚讘讛 注诇 讗专抓 讬砖专讗诇 讜诪讗谉 讚讗诪专 砖讛讬讛 诪谉 讛讘诇讜注讬诐 讜诪谉 讛砖专讜驻讬诐 诇驻讬 砖讛讜讗 讛讬讛 讘注诇 讛诪注砖讛 讜讞讟讗 讛专讘讬诐 转诇讜讬 讘讜 讜讘诪讚专砖 转谞讞讜诪讗 讜诇诪讛 谞注砖讛 讘讜 讘' 讚讬谞讬谉 砖讗诇讜 谞砖专祝 讜诇讗 谞讘诇注 讛讬讜 讛讘诇讜注讬诐 诪转专注诪讬诐 讻讜' 注讬讬谉 砖诐 讘讗讜专讱:


讜拽专讞 讘讛讚讬讬讛讜. 驻讬专砖 专砖"讬 诪讚讻转讬讘 讜转讗讻诇 讜讙讜' 讜拽专讞 诪诪拽专讬讘讬 讛拽讟讜专转 讛讜讛 讚讻转讬讘 讻讜'. 诇讻讗讜专讛 拽砖讛 讚讗讚专讘讛 讻讬讜谉 讚注诇 讻专讞讱 拽专讞 诪拽专讬讘 拽讟专转 讛讬讛 讘讝讜诇转 讛专"谉 讗讬砖 讻讚诪讬讬转讬 专"谉 诪讞转讜转 讜讗转讛 讜讗讛专谉 讗讬砖 诪讞转转讜 讜诇讙讘讬 砖专讜驻讬诐 诇讗 讛讝讻讬专 专拽 讛专"谉 讗讬砖 诪砖诪注 讚拽专讞 诇讗 讛讬讛 诪谉 讛砖专讜驻讬诐 讜讬砖 诇讬讬砖讘 讚讛"拽 讜讬诇诪讚 住转讜诐 诪谉 讛诪驻讜专砖 讻讬讜谉 讚专"谉 讗讬砖 谞砖专驻讜 诪砖讜诐 砖讛讬讜 诪拽专讬讘讬 拽讟讜专转 拽专讞 谞诪讬 谞砖专祝 砖讛讬讛 讙"讻 诪拽专讬讘 拽讟讜专转 讜拽"诇:


诪诇诪讚 砖注诇讜 砖诪砖 讜讬专讞 诇讝讘讜诇 讻讜'. 讛讟注诐 讘讝讛 注讬讬谉 讘讞讬讚讜砖讬谞讜 谞讚专讬诐 驻"讚 讜讛讗讬 拽专讗 砖诪砖 讜讬专讞 注诪讚 讝讘讜诇讛 讗讬讬专讬 讘诪注砖讛 拽专讞 讚讻转讬讘 诇注讬诇 诪讬谞讛 转讘拽注 讗专抓 讻讜' 讻驻讬专砖"讬 讜注讬讬谉 讘专"谉 驻"讚 驻"讗:


讘专讬讗讛 讙讬讛谞诐 讻讜' 讜讛讗 讗讬谉 讞讚砖 转讞转 讛砖诪砖 讻讜' 讘驻"讚 谞讚专讬诐 讗讬转讗 讛住讜讙讬讗 讘注"讗 讚讗讛讗 讚讗诐 讘专讬讗讛 讙讬讛谞诐 讻讜' 驻专讬讱 诪讛讗 讚转谞讬讗 讝' 讚讘专讬诐 谞讘专讗讜 拽讜讚诐 砖谞讘专讗 注讜诇诐 讜讞砖讬讘 讙讬讛谞诐 讜诪砖谞讬 讗诐 讗讬讘专讬 驻讜诪讗 讻讜' 讜讗讛讗 驻专讬讱 讜讛讗 讗讬谉 讻诇 讞讚砖 讻讜' 讜诪讛 砖讬砖 诇讚拽讚拽 讘住讜讙讬讗 注讬讬谉 讘讞讬讚讜砖讬谞讜 砖诐:


讜讘谞讬 拽专讞 诇讗 诪转讜 讻讜'. 诪拽讜诐 谞转讘爪专 诇讛诐 讘讙讬讛谞诐 讻讜' 诇诪讚讜 诇讜诪专 讻谉 讚诪讚讻转讬讘 讜转讘诇注 讗讜转诐 讜讙讜' 讜讗转 讻诇 讛讗讚诐 讗砖专 诇拽专讞 讗驻讬诇讜 诇诪"讚 讜诇讗 拽专讞 讘谞讬讜 讜讚讗讬 讘讻诇诇 讻诇 讛讗讚诐 讛谉 砖讙诐 讛诐 诪谉 讛讘诇讜注讬诐 讛讬讜 讗诇讗 讗讞专 砖讛专讛专讜 转砖讜讘讛 讘诇讘诐 谞转讘爪专 诇讛诐 诪拽讜诐 讙讘讜讛 讘讙讬讛谞诐 讜讬砖讘讜 砖诐 讻驻讬' 专砖"讬 讘讞讜诪砖 讜砖讗诪专讜 砖讬专讛 讛讜讗 讘转讛诇讬诐 驻"讞 砖讬专 诪讝诪讜专 诇讘谞讬 拽专讞 诇诪谞爪讞 注诇 诪讞诇转 诇注谞讜转 讜讙讜' 讜讞讬讬 诇砖讗讜诇 讛讙讬注讜 谞讞砖讘转讬 注诐 讬讜专讚讬 讘讜专 讜讙讜' 砖转谞讬 讘讘讜专 讜讙讜' 砖讻诇 讛注谞讬谉 诪讚讘专 砖讛转驻诇诇讜 诇讬谞爪诇 诪转讜讱 讛讘诇讬注讛 讜讗诪专讜 讘讙' 诇砖讜谞讜转 砖讬专 诪讝诪讜专 诇诪谞爪讞 谞讙讚 讙' 讘谞讬 拽专讞 讜注诇 诪讞诇转 砖诪讞诇 诇讛诐 讛拽讘"讛 讜诪讝诪讜专 诪"讟 讗诪专讜 注诇 拽专讞 讗讘讬讛诐 讛讘讜讟讞讬诐 注诇 讞讬诇诐 讜讘专讜讘 注砖专诐 讬转讛诇诇讜 讜讙讜':


讗讞讜讬 诇讱 讘诇讜注讬 讚拽专讞 讻讜' 讞讝讗 转专讬 讘讝注讬 讻讜' 讻诇 讚讘专讬 讛诪讗诪专 诪驻讜专砖 讘讞讬讚讜砖讬谞讜 驻' 讛住驻讬谞讛:





讞讻诪转 砖诇诪讛

讙诪' 讗诪专讛 诇讬讛 讞讝讬 诪讗讬 讻讜' 讗诪专 讗讬讛讜 谞诪讬 讻讜' 讚转讻讬诇转讗 讜讻住讬谞讛讜 诇讻讜诇讛讜 讻讜' 诪谉 讛砖专讜驻讬诐 讜诪谉 讛讘诇讜注讬谉 诪谉 讛讘诇讜注讬谉 讚讻转讬讘 讻讜' 讜转讜专转讜 讗诪转 讜讛谉 讘讚讗讬谉 讗诪专 讻讜' 讻爪"诇:


专砖"讬 讘讚"讛 讗诪专 诇讛 拽专讞 讻讜' 讻爪"诇:


讘讚"讛 拽谞讗 诇讗砖转讜 讻讜' 讛转专讗讛 讛住"讚:


讘讚"讛 讞讜诇拽 注诇 讻讜' 讬砖讬讘转讜 讛住"讚 讘讚"讛 诪讛专讛专 诪讞驻讛 注诇讬讜 讚讘专讬诐 讛住"讚:


讘讚"讛 讗拽诇讬讚讬 诪驻转讞讜转 讛住"讚:


讘讚"讛 讜拽讜诇驻讬 诪谞注讜诇诐 讛住"讚:


讘讚"讛 诪谉 讛讘诇讜注讬谉 讻讜' 拽讬讬诐 讜讗讞"讻 讻讜' 讻爪"诇:


讘讚"讛 讘讻讘讜讚讬 讻讜' 诪砖转讞讜讬谉 诇讞诪讛 讛住"讚:


讘讚"讛 谞转讘爪专 诪诇' 注讬专 讘爪讜专讛 讻讜' 讜诇讗 诪转讜 讛住"讚 讜讛砖讗专 谞诪讞拽. 谞"讘 讘住"讗.  :





专砖"砖

讙诪专讗 讜讗讜诇转 讘讬讚讬讛 转讛专住谞讜. 讻爪"诇:



砖诐 讜讬拽讜诪讜 讻讜' 讜诪讗转讬诐 谞砖讬讗讬 注讚讛 诪讬讜讞讚讬诐 讻讜'. 讻爪"诇:



专砖"讬 讚"讛 诇拽专讜讘讬 驻讬转讞讗. 讜转驻转讞 讛讗专抓 讘诪拽讜诐 砖讛谉. 讜讬诇"驻 讘专讬讗讛 讚讻讗谉 诪诇砖讜谉 讜讘专讗 讗讜转讛谉 讘讞专讘讜转诐 (讬讞讝拽讗诇 讻状讙:诪状讝):





讛讙讛讜转 讬注讘"抓

诪讟诇诇 诇讻讜. 谞"讘 诇砖讜谉 讞讜讻讗 讜讗讬讟诇讜诇讗:


砖诐 诪砖讜讬 讙' 诪讗讜转 驻专讚讜转 诇讘谞讜转 讻讜'. 谞"讘 砖诪讗 诪驻谞讬 砖讛谉 诪住讜讻谞讜转 讻诪"砖 专"讞 [讬讜诪讗 诪"讟 讗' 讞讜诇讬谉 讝' 讘'] 诪讬诪讬 诇讗 砖讗诇谞讬 讗讚诐 注诇 诪讻转 驻专讚讛 诇讘谞讛 讜讞讬讛. 讻讚讬 砖诇讗 讬拽专讘讜 讙谞讘讬诐 诇拽讞转诐:


砖诐 讜讗诪专讜 砖讬专讛. 谞"讘 注诇 砖谞爪讜诇讜:





讘谉 讬讛讜讬讚注

诪址讛 砖旨讈职诪讜旨注指讛 砖讈指诪址注 (讘诪讚讘专 讟讝, 讚). 拽砖讗 讛讜讛 诇讬讛 诇诪讬诪专 '诪址讛 砖讈指诪址注' 讜诇讗 讻驻诇 诇砖讜谞讜 讜讗诪专 '诪址讛 砖旨讈职诪讜旨注指讛 砖讈指诪址注'? 讜谞专讗讛 诇讬 讘住"讚 讚讗诐 砖诪讜注讛 讝讜 拽讗讬 注诇 讛讚讘专讬诐 讛诪驻讜专砖讬诐 讘讻转讜讘 讜注诇讛 拽讗诪专 讜讬砖诪注 诪砖讛 讝讗转 讻诇 讛注讜诪讚讬诐 砖诪注讜 讗讜转诐 讚拽专讞 诇讗 讚讘专 注诪讜 讘诇讞讬砖讛 讗诇讗 诪讜讻专讞 诇讜诪专 砖砖诪注 注讜讚 砖诪讜注讛 讗讞专转 诪驻讬 讗讞专讬诐 砖讛讙讬讚讜 诇讜 注诇 讚讘专讬诐 讗讞专讬诐 砖诇 讙谞讜转.



讻旨指诇 讛址讞讜止诇值拽 注址诇 诪址诇职讻讜旨转 讘旨值讬转 讚旨指讜执讚 专指讗讜旨讬 诇职讛址讻旨执讬砖讈讜止 谞指讞指砖讈 (诪诇讻讬诐 讗' 讗, 讟). 谞专讗讛 诇讬 讘住"讚 讛讟注诐 讻讬 讚讜讚 讛诪诇讱 注"讛 讛讜讗 谞拽专讗 诪砖讬讞 讛' 砖诪砖讞讜 砖诪讜讗诇 讛谞讘讬讗 注"讛 讜诇讻谉 讗诪专 谞职讗只诐 讚指旨讜执讚 讘侄旨谉 讬执砖址讈讬 讜旨谞职讗只诐 讛址讙侄旨讘侄专 讛只拽址诐 注指诇 诪职砖执讈讬讞址 讗直诇止拽值讬 讬址注植拽止讘 (砖诪讜讗诇 讘' 讻讙, 讗) 讜诇讻谉 讛讞讜诇拽 注诇 诪诇讻讜转讜 专讗讜讬 诇讛讻讬砖讜 谞指讞指砖讈 [358] 讻诪谞讬谉 诪职砖执讈讬讞址 [358]. 讙诐 讬讜讘谉 讻讬 讚讜讚 讛诪诇讱 注"讛 讛讬讛 讙诇讙讜诇 讗讚诐 讛专讗砖讜谉 讜转讬拽谉 驻讙诐 讛谞注砖讛 诪住讬讘转 讛谞讞砖 讜诇讻谉 讛讞讜诇拽 注诇 诪诇讻讜转讜 专讗讜讬 诇讛讻讬砖讜 谞讞砖.
讜注讜讚 谞专讗讛 诇讬 讘住"讚 讟注诐 诇讝讛 讚讬讚讜注 砖讛讗砖 讛讜讗 住讬诪谉 讜专诪讝 诇诪诇讻讜转 讻诪讜 砖讗诪专讜 专讘讜转讬谞讜 讝"诇 诪讛 专讗讛 讗讞讬转讜驻诇 诇讞诇讜拽 注诇 讚讜讚 专讗讛 讗砖 讬讜爪讗讛 诪讗诪转讜 讜讞砖讘 砖讛讜讗 讬讛讬讛 诪诇讱 讜诇讗 讬讚注 讻讬 讝讛 讛住讬诪谉 讛讜讗 注诇 砖诇诪讛 讛诪诇讱 注"讛 砖讛讬讛 诪谉 讘转 砖讘注 砖讛讬转讛 讘转 讘谞讜 砖诇 讗讞讬转讜驻诇 谞诪爪讗 讛讗砖 讛讜讗 住讬诪谉 讜专诪讝 诇诪诇讻讜转. 讜谞专讗讛 诇讬 讛讟注诐 讻讬 讘注讜诇诐 讛转讞转讜谉 讬住讜讚 讛讗砖 讛讜讗 注诇讬讜谉 讘讗专讘注讛 讬住讜讚讜转 砖住讚专谉 讛讜讗 讗专诪"注 [讗砖, 专讜讞, 诪讬诐, 注驻专] 讜讙诐 讛讗砖 注谞讬讬谞讜 注诇讬讛 讻讬 讗诐 转讚诇讬拽 讗砖 讛讜讗 注讜诇讛 诪讗诇讬讜 诇诪注诇讛 讻谉 讛诪诇讱 讛讜讗 注诇讬讜谉 注诇 讻诇 讘谞讬 讗讚诐, 讜诇讻谉 讛讞讜诇拽 注诇 诪诇讻讜转 讘讬转 讚讜讚 诪讻讬砖讜 谞讞砖 砖讗专住 砖诇讜 讛讜讗 讗砖 砖讜专祝 讛讙讜祝 讻诪讜 砖讗诪专讜 专讘讜转讬谞讜 讝"诇 (住谞讛讚专讬谉 诇讝:) 讛诪转讞讬讬讘 砖专讬驻讛 谞讜驻诇 诇讚诇讬拽讛 讗讜 诪讻讬砖讜 谞讞砖 讜讻讬讜谉 砖讞诇拽 注诇 诪诇讻讜转 砖专诪讜讝讛 讘讗砖 诇讻讱 诪讻讬砖讜 谞讞砖 砖谞砖专祝 讘讗砖.
讜讘讗讜驻谉 讗讞专 谞专讗讛 诇讬 讘住"讚 讛讟注诐 讛讜讗 讚讗诪专讜 讘讙诪专讗 讚砖讘转 (砖讘转 谞讛:) 讗植砖侄讈专 讘指旨讗 讗侄诇 讗植讘执讬讙址诇 讘址旨转 谞指讞指砖讈 讗植讞讜止转 爪职专讜旨讬指讛 讗值诐 讬讜止讗指讘 (砖诪讜讗诇 讘' 讬讝, 讻讛) 讜讻讬 讘转 谞讞砖 讛讜讗讬? 讜讛诇讗 讘转 讬砖讬 讛讜讗讬! 讗诇讗 讘转 诪讬 砖诪转 讘注讟讜 砖诇 谞讞砖, 专爪讜谞讜 诇讜诪专 讛讬讛 爪讚讬拽 讙诪讜专 砖诇讗 讛讬讛 诇讜 砖讜诐 讞讟讗 讜专拽 诪转 诪讻讞 注爪转讜 砖诇 谞讞砖 砖住讬讘讘讛 诪讬转讛 讘注讜诇诐. 谞诪爪讗 诇讬砖讬 诪讻谞讛讜 讛讻转讬讘 讘砖诐 谞指讞指砖讈 讘砖讘讬诇 砖讛讬讛 爪讚讬拽 讙诪讜专 砖诇讗 讞讟讗 讻诇诇. 讜讛谞讛 讛讞讜诇拽 注诇 诪诇讻讜转 讘讬转 讚讜讚 讟注谞转讜 讛讬讗 诪讻讞 讚讗转讜 诪谉 专讜转 讛诪讜讗讘讬讛 讜诇讻讱 讗讬谉 专讗讜讬讬诐 诇诪诇讜讱 注诇 讬砖专讗诇 讛讗住讜专讬诐 诇讘讗 讘拽讛诇 讜讻诪讜 砖讟注谉 讚讜讗讙 谞诪爪讗 讛讜讗 诪讟讬诇 讚讜驻讬 讙诐 讘讬砖讬 砖讛讬讛 讘谉 讘谞讛 砖诇 专讜转 讜注诇 讻谉 讘注讘讜专 讻讘讜讚 讬砖讬 讛爪讚讬拽 砖谞拽专讗 讘砖诐 谞指讞指砖讈 诪讞诪转 爪讚拽讜转讜 讬讻讬砖讜 谞讞砖 诇讝讛 讛讞讜诇拽 讜诪讟讬诇 讚讜驻讬.
讗讜 讬讜讘谉 讘住"讚 讟注诐 诇讝讛 讻讬 讚讜讚 讛诪诇讱 注"讛 转讬拽谉 转讛诇讬诐 砖讛诐 讝诪讬专讜转 讜注砖讛 讘讻诇 讝诪专 讜讝诪专 转讬拽讜谉 讜讬讞讜讚 注诇讬讜谉 诇讝诪专 讘讜 注专讬爪讬诐 讜驻专砖转讬 讘住"讚 诇讻谉 转诪爪讗 住诪讜讱 诇讗讜转讬讜转 '讝诪专' 讬砖 讗讜转讬讜转 '谞讞砖' 讚讗讜转讬讜转 讝诪专 讛诐 诇诪注诇讛 诪讗讜转讬讜转 谞讞砖 砖讙讜讘专讬诐 注诇 讛谞讞砖 讜讘讝讛 驻专砖转讬 讘住"讚 诪讛 砖讗诪专 讛砖诐 讬转讘专讱 诇谞讞砖 讛讜旨讗 讬职砖讈讜旨驻职讱指 专止讗砖讈 (讘专讗砖讬转 讙, 讟讜) 专爪讜谞讜 诇讜诪专 讬砖讜驻讱 讘讝诪专 砖专诪讜讝 讘专讗砖 讗讜转讬讜转 砖诪讱, 讜注诇 讻谉 讛讞讜诇拽 注诇 诪诇讻讜转 讘讬转 讚讜讚 砖诪讟讬诇 讚讜驻讬 讞"讜 讘讚讜讚 讛诪诇讱 注"讛 砖转讬拽谉 讝诪专 诇讛讻谞讬注 讛谞讞砖 诇讻讱 专讗讜讬 讻讬 讬讻讬砖谞讜 谞讞砖 诇讝讛 讛讞讜诇拽.



讝侄讛 诪指诪讜止谞讜止 砖讈侄诇 讗指讚指诐 砖讈侄诪旨址注植诪执讬讚讜止 注址诇 专址讙职诇指讬讜 (讚讘专讬诐 讬讗, 讜). 讬讜讘谉 讘住"讚 讚讗诪专讜 讘讙诪专讗 (注讬专讜讘讬谉 住讛.) 讚讗诪专 专讘讬 砖诪注讜谉 讘专 讬讜讞讗讬 讬讻讜诇谞讬 诇驻讟讜专 讛注讜诇诐 诪讚讬谉 转驻诇讛 注诇 讗砖专 讗讬谉 诪转驻诇诇讬诐 讘讻讜谞讛 讚诇讘诐 诪讘讜诇讘诇 诪谉 爪专讜转 讛讙诇讜转 讻砖讬讻讜专 讚讻转讬讘 讜旨砖职讈讻只专址转 讜职诇止讗 诪执讬指旨讬执谉 (讬砖注讬讛 谞讗, 讻讗). 讜讛谞讛 诪讬 砖讬砖 诇讜 诪诪讜谉 讛专讘讛 讬讛讬讛 诇讜 诇讘 专讞讘 转诪讬讚 讜诇讗 讬转讘诇讘诇 诪砖讜诐 讚讘专 讻讬 讛诪诪讜谉 诪专讞讬讘 讛诇讘 讗诐 讻谉 讘注诇 讛诪诪讜谉 讗讬谞讜 讬讻讜诇 诇驻讟讜专 注爪诪讜 诪讚讬谉 转驻诇讛 讗诇讗 讛讜讗 诪转驻诇诇 讘讟讜讘. 讜讛谞讛 讗诐 转诪诇讗 讗讜转讬讜转 讗指讚指诐 讻讝讛 讗诇"祝 讚诇"转 诪"诐 转诪爪讗 讗讜转讬讜转 讛诪诇讜讬 讛诐 讗讜转讬讜转 '诪执转职驻旨址诇旨值诇' 讜讛诪诇讜讬 讛讜讗 专讙诇讬诐 砖诇 讗讜转讬讜转 讛驻砖讜讟 讜诇讝讛 讗诪专 讝侄讛 诪指诪讜止谞讜止 砖讈侄诇 '讗指讚指诐' 讚讬讬拽讗 砖讈侄诪旨址注植诪执讬讚讜止 注址诇 专址讙职诇指讬讜, 砖诪注诪讬讚讜 讘转驻诇讛 讘砖讜驻讬 讛专诪讜讝讛 讘专讙诇讬讜 砖诇 讗指讚指诐 讚诪诇讜讬 讗指讚指诐 讛讜讗 讗讜转讬讜转 诪执转职驻旨址诇旨值诇 讚讛讗讚诐 爪专讬讱 诇讛讬讜转 诪转驻诇诇 转诪讬讚 讜讗讬谞讜 讬讻讜诇 诇驻讟讜专 注爪诪讜 诪讚讬谉 转驻诇讛.



诪址砖旨讉讗讜止讬 砖讈职诇砖讈 诪值讗讜止转 驻旨职专指讚讜止转 诇职讘指谞讜止转 讛指讬讜旨 诪址驻职转旨职讞讜止转 砖讈侄诇 讘旨值讬转 讙旨职谞指讝指讬讜 砖讈侄诇 拽止专址讞 (讚讘专讬诐 讬讗, 讜). 讛谞讛 诇驻讬 驻砖讜讟谉 砖诇 讚讘专讬诐 谞拽讬讟 砖诇砖 诪讗讜转 讘诇砖讜谉 讙讜讝诪讗 讜讻诪讜 砖讗诪专讜 讘诪住讻转 转诪讬讚 (转诪讬讚 讻讟.) 讗诪专 砖诪讜讗诇 讘砖诇砖讛 诪拽讜诪讜转 讚讘专讜 讞讻诪讬诐 讘诇砖讜谉 讛讘讗讬 讜讗诇讜 讛谉 转驻讜讞 讜讙驻谉 讜驻专讜讻转 注讬讬谉 砖诐. 讗讱 谞专讗讛 谞拽讟讬 讻讗谉 诇砖讜谉 讛讘讗讬 诇驻讬 驻砖讜讟谉 砖诇 讚讘专讬诐 讗讱 讘讗诪转 讬砖 诇讛诐 专诪讝 注诪讜拽 讘讚讘专讬诐 讗诇讜.
讜注讜讚 讗谞讬 讗讜诪专 讚讙诐 诇驻讬 讛驻砖讟 讗讬谉 讝讛 诇砖讜谉 讛讘讗讬 讗诇讗 诇砖讜谉 诪转讜拽谉 讛讜讗 讜讛讬讬谞讜 讗驻砖专 讻讬 转讬讘讛 砖讛讬讗 诪注讜专 讛讬讜 拽讜专讬谉 讗讜转讛 讘砖诐 诪驻转讞 讜讚专讻诐 砖诇 讛讜诇讻讬 讚专讻讬诐 讗讬谞诐 诪谞讬讞讬诐 诪诪讜谞诐 讘转讜讱 转讬讘讜转 砖诇 拽砖 讗诇讗 讘转讬讘讜转 讛注砖讜讬讬诐 诪谉 讛注讜专 讻讗砖专 谞诪爪讗 注转讛 诪驻谞讬 讛拽诇讜转, 讜拽讜专讞 讛讬讛 诇讜 砖砖 诪讗讜转 转讬讘讜转 诪诇讗讬诐 谞讻住讬诐 讜诪诪讜谉 讜诪讟诇讟诇讬诐 讜讛诐 拽讜专讬谉 诇转讬讘讛 砖诇 注讜专 讘砖诐 诪驻转讞 讜讛讜讗 讛讬讛 诇讜 转"专 转讬讘讜转 诪诇讗讬诐 砖讻诇 驻专讚讛 谞讜砖讗讛 注诇讬讛 砖转讬 转讬讘讜转 诇讻讱 讛讬讜 诪砖讜讬 砖诇砖 诪讗讜转 驻专讚讜转 诇讘谞讜转 砖谞讜砖讗讬诐 注诇讬讛诐 砖砖 诪讗讜转 转讬讘讜转 诪诇讗讬诐 谞讻住讬诐 砖诇 拽讜专讞.



砖讈指诇砖讈 诪址讟职诪讜止谞执讬旨讜止转 讛执讟职诪执讬谉 讬讜止住值祝 讛址爪旨址讚旨执讬拽 讘旨职诪执爪职专址讬执诐 (讚讘专讬诐 讬讗, 讜). 谞专讗讛 诇讬 讘住"讚 讟注诐 诇砖诇砖 诪讟诪讜谞讬讜转 讗诇讜 讻讬 讻诇 讛转讘讜讗讛 讗砖专 谞转拽讬讬诪讛 讘讗讜爪专讜转 砖诇 讬讜住祝 讛爪讚讬拽 注"讛 讜诇讗 谞转拽诇拽诇讛 讻砖讗专 转讘讜讗讜转 讛注讜诇诐 讛讬转讛 讝讗转 注诇 讬讚讬 砖驻注 注诇讬讜谉 讜拽讚讜砖 讛谞砖驻注 诪诇诪注诇讛 讘讝讻讜转讜 砖诇 讬讜住祝 讛爪讚讬拽 注"讛 讜注诇 讻谉 讛注讜砖专 讛讜讗 砖诇 讬讜住祝 讛爪讚讬拽 注"讛 讜讗讬谞讜 砖诇 驻专注讛.
讗讱 讛讻住祝 讛讝讛 砖拽讘诇 转诪讜专转 讛转讘讜讗讛 讛讬讛 诪砖诇砖讛 讞诇讜拽讜转 讛讗讞讚 诪砖诇 注讜讘讚 注讘讜讚讛 讝专讛 砖讛讬讛 诪诪讜谞诐 诪讗讜住 讜诪砖讜拽抓 砖讗讬谞讜 专讗讜讬 诇讘讗 讜诇讛讬讜转 讘讞诇拽 讛拽讚讜砖讛 讜讻谞讙讚 讻住祝 讝讛 注砖讛 讬讜住祝 讛爪讚讬拽 注"讛 诪讟诪讜谉 讗讞讚 砖讛讬讛 讻诇 讻住祝 讝讛 砖诇 注讜讘讚讬 注讘讜讚讛 讝专讛 讛讜讘讗 讜谞讻谞住 诇诪讟诪讜谉 讝讛 讘讛砖讙讞转 砖诪讬诐 讻讬 讘讬讚讬 砖诪讬诐 '讬砖 讘专讬专讛' 讘讚专讱 谞住 诇讛讬讜转 谞讘专专讬诐 讻住驻讬诐 讗诇讜 讘讗讬诐 诇讗讜爪专 讝讛 讜注诇 讝讛 讛讗讜爪专 讗诪专 讻讗谉 砖谞讟诇讜 拽专讞 讜住讜驻讜 讬专讚 诇讟诪讬讜谉 讻讬 讘诇注转讜 讛讗专抓.
讜诪讬谉 讛砖谞讬 讛讬讛 讻住祝 砖讘讗 讜谞讗住祝 诪谉 讗谞砖讬诐 砖讗讬谞诐 注讜讘讚讬诐 注讘讜讚讛 讝专讛 讗讱 讬砖 讘讬讚诐 讙讝诇 讜讙谞讬讘讛 讚讗讬谞讜 诪讗讜住 讻诪讜 讛讻住祝 砖讛讜讗 砖诇 注讜讘讚讬 注讘讜讚讛 讝专讛 讜讻谞讙讚 讻住祝 讝讛 注砖讛 讬讜住祝 讛爪讚讬拽 注"讛 讗讜爪专 砖谞讬 讻讚讬 砖注诇 讬讚讬 砖诪讬诐 讬讛讬讛 讘专讬专讛 诇讻住驻讬诐 砖诇 诪讬谉 讝讛 砖讻讜诇诐 讬讘讜讗讜 诇讗讜爪专 讝讛 讜讝讛 讛讗讜爪专 谞讙诇讛 诇诪诇讱 专讜诪讬 讜讛讘讬讗讜 诇讗讜爪专 讛诪诪砖诇讛 砖诇讜.
讜诪讬谉 讛砖诇讬砖讬 讛讬讛 讻住祝 砖诇 讗谞砖讬诐 讟讜讘讬诐 砖讛讬讜 砖讜诪专讬诐 砖讘注 诪爪讜转 讘谞讬 谞讞 讚讻住驻诐 谞拽讬 诪讗讬住讜专讗 讜专讗讜讬 讛讜讗 诇讘讗 诇讞诇拽 讛拽讚讜砖讛 讻谞讙讚 讝讛 注砖讛 讬讜住祝 讛爪讚讬拽 讗讜爪专 砖诇讬砖讬 讜谞讘专专讜 讻住驻讬诐 砖诇 诪讬谉 讝讛 讘讬讚讬 砖诪讬诐 讜讘讗讜 诇讗讜爪专 讛砖诇讬砖讬 讜讝讛 讙谞讜讝 诇爪讚讬拽讬诐 诇注转讬讚 诇讘讜讗 讻诇讜诪专 讗讞专 讘讬讗转 讛诪砖讬讞 讘讘"讗 [讘诪讛专讛 讘讬诪讬谞讜 讗诪谉].



拽止专址讞 诇止讗 诪执谉 讛址讘旨职诇讜旨注执讬诐 讜职诇止讗 诪执谉 讛址砖旨讉职专讜旨驻执讬谉 (讘诪讚讘专 讟讝, 诇讘). 讜驻讬专砖 专砖"讬 讘诪讙驻讛 诪转. 讜讛讚讘专 讬驻诇讗 讗讬讱 讬转讻谉 拽专讞 砖讛讜讗 讛注讬拽专 讗讘 讛诪讞诇讜拽转 讜讛讜讗 讗砖专 讛住讬转 讜讛讞讟讬讗 讗转 讻诇 注讚转讜 诇讞诇讜拽 讬讛讬讛 谞讬爪讜诇 诪谉 讛讘诇讬注讛 讗砖专 讘专讗 讛砖诐 讬转讘专讱 诇讘注诇讬 讛诪讞诇讜拽转 讛讛诐 讜讬讛讬讜 讗砖转讜 讜讘谞讬讜 讛拽讟谞讬诐 讜诪诪讜谞讜 谞讘诇注讬诐 讜讛讜讗 讬谞爪诇 诪谉 讛讘诇讬注讛 讜诪谉 讛砖专讬驻讛 讜讬诪讜转 讘诪讙驻讛 讚讗驻讬诇讜 注诐 讛砖专讜驻讬诐 诇讗 讬砖专祝? 讜注讜讚 拽砖讬讗 诪诇转讗 讟讜讘讗 诪讛 讬注谞讛 专讘讬 讬讜讞谞谉 诇驻住讜拽 (讘诪讚讘专 讟讝, 诇讘) 讜址转执旨讘职诇址注 讗止转指诐 讜职讗侄转 拽止专址讞?
讜谞专讗讛 诇讬 讘住"讚 讚专讘讬 讬讜讞谞谉 讬讜讚讛 讚拽专讞 谞砖专祝 注诐 讛砖专讜驻讬诐 讚讛讜讛 讘讛讚讬讬讛讜 讗讱 诇讗 谞砖专祝 讻诪讜转诐 讻讬 讛诐 讙诐 讙讜驻诐 谞砖专祝 讗讘诇 拽专讞 诇讗 谞砖专祝 讙讜驻讜 讻诇诇 讗诇讗 谞砖诪转讜 谞砖专驻讛 讻砖专讬驻转 讘谞讬 讗讛专谉 砖讛讬转讛 砖专讬驻转 谞砖诪讛 讜讙讜祝 拽讬讬诐 讜讗讞专 砖谞砖专驻讛 谞砖诪转讜 谞转讙诇讙诇 讙讜驻讜 讜谞讘诇注 注诐 讛讘诇讜注讬诐 讜讛讻讬 拽讗诪专 专讘讬 讬讜讞谞谉 讚拽专讞 讗讬谉 诇诪谞讜转讜 注诐 讛砖专讜驻讬诐 诪驻谞讬 砖诇讗 谞砖专祝 讙讜驻讜 讚讻转讬讘 讘址旨讗植讻止诇 讛指讗值砖讈 讗值转 讞植诪执砖执旨讈讬诐 讜旨诪指讗转址讬执诐 讗执讬砖讈 (讘诪讚讘专 讻讜, 讬) 讜讻讬讜谉 讚讗诪专 '讘址旨讗植讻止诇' 诪砖诪注 讚谞砖专祝 讙讜驻讜 砖谞讗讻诇 讻诪讜 注爪讬诐 讜拽专讞 诇讗 谞讗讻诇 讙讜驻讜 讘讗砖 讜专拽 谞砖诪转讜 谞砖专驻讛, 讜讙诐 讗讬谉 诇诪谞讜转 拽专讞 注诐 讛讘诇讜注讬诐 讻讬 讻诇 讛讘诇讜注讬诐 谞讘诇注讜 讞讬讬诐 讻诪讜 砖讗诪专 讛讻转讜讘 讜址讬值旨专职讚讜旨 讞址讬执旨讬诐 砖职讈讗止诇指讛 (讘诪讚讘专 讟讝, 诇讙) 讜讛讜讗 谞讘诇注 诪转 讜诇讻谉 讻转讬讘 讗值转 讻指旨诇 讛指讗指讚指诐 讗植砖侄讈专 诇职拽止专址讞 (讘诪讚讘专 讟讝, 诇讘) 讜诇讗 拽专讞 讚讗讬谞讜 讚讜诪讛 诇讛诐 讻讬 讛诐 谞讘诇注讜 讞讬讬诐 砖谞拽专讗讬诐 讗讚诐 讜讛讜讗 谞讘诇注 诪转, 讗讱 注诇 讻诇 驻谞讬诐 诪讗讞专 砖谞讘诇注 讙讜驻讜 讗驻讬诇讜 砖讛讜讗 诪转 诪爪讬 诇诪讬诪专 讛讻转讜讘 '讜址转执旨讘职诇址注 讗止转指诐 讜职讗侄转 拽止专址讞' 讻诇 讞讚 讘讚讬讚讬讛, 讛诐 谞讘诇注讜 讞讬讬诐 讜讛讜讗 谞讘诇注 诪转 讗诪谞诐 讘诪转谞讬转讗 讞砖讬讘 诇讬讛 注诐 讛讘诇讜注讬诐 讜注诐 讛谞砖专驻讬诐 讚讻讬讜谉 砖谞讘诇注 讗祝 注诇 驻讬 砖谞讘诇注 诪转 讞砖讬讘 谞讘诇注 讜讻谉 讗祝 注诇 驻讬 砖谞砖专祝 谞砖诪转讜 讘诇讘讚 讞砖讬讘 谞砖专祝 讘住转诐.



注址讚 砖讈侄讝旨指专址拽 讘旨指讛侄诐 讞执爪旨执讬诐 (讞讘拽讜拽 讙, 讬讗). 注谞讬谉 讛讞讬爪讬诐 讗讬谞讜 讻驻砖讜讟讜 讗诇讗 讛讜讗 诇砖讜谉 诪诇讬爪讛 砖讛讜讗 注谞讬谉 讻讜讞讜转 讛讚讬谞讬谉 讛拽砖讬诐 砖讘讗讬诐 诪诪讚转 讛讙讘讜专讛 砖诇 诪注诇讛 注诇 讚专讱 砖讗诪专讜 讘讗讚专讗 讝讻讜 '诪值爪址讞' 诇讗 讝讻讜 '诪指讞址抓' 驻址旨讗植转值讬 诪讜止讗指讘 (讘诪讚讘专 讻讚, 讬讝) 讜讻谉 讻讗谉 讞讬爪讬诐 讘讛驻讜讱 讗转讜讜谉 诪讞抓.





注专讜讱 诇谞专

讚专砖 专讘讗 诪讗讬 讚讻转讬讘 砖诪砖 讬专讞 注诪讚 讝讘讜诇讛 诇讗讜专 讞爪讬讱 讬讛诇讻讜 诪诇诪讚 砖注诇讜 砖诪砖 讜讬专讞 诇讝讘讜诇 讗诪专讜 诇驻谞讬讜 讗诐 讗转讛 注讜砖讛 讚讬谉 诇讘谉 注诪专诐 谞爪讗 讜讗诐 诇讗讜 诇讗 谞爪讗 注讚 砖讝专拽 讘讛诐 讞爪讬诐 讗诪专讜 诇讛诐 诇讻讘讜讚讬 诇讗 诪讞讬转诐 诇讻讘讜讚 讘讜"讚 诪讞讬转诐: 讜讛诇讗 谞专讗讛 转诪讜讛 砖砖诪砖 讜讬专讞 讛谞讘专讗讬诐 讬讘拽砖讜 诇讛讻专讬注 诇讘讜专讗诐 讜讬转专讜 讘讛转专讗讛 砖讗诐 诇讗 讬注砖讛 专爪讜谞诐 诇讗 讬砖诪砖讜 注讜讚 砖诪讜砖诐 讜诪讛 讙诐 砖讛拽讘"讛 诇讗 讻注住 注诇讬讛诐 注诇 讝讛 专拽 讘讗砖专 砖转诇讜 转诇讜谞转诐 讘讻讘讜讚 诪砖讛 讜诇讗 讘讻讘讜讚讜. 讗讻谉 注"驻 讚讘专讬谞讜 讘住驻专讬 诪谞讞转 注谞讬 讬驻讜专砖 砖讛专讬 拽专讞 讜注讚转讜 谞转谞讜 讟注诐 诇诪讞诇拽讜转诐 注诇 诪砖讛 讘诪讛 砖讗诪专讜 讻诇 讛注讚讛 讻讜诇诐 拽讚讜砖讬诐 讜讘转讜讻诐 讛' 讜诪讚讜注 转转谞砖讗讜 注诇 拽讛诇 讛' 诇讜诪专 讗讞专讬 砖讛' 讘转讜讻诐 讜讛讜讗 诪谞讛讬讙诐 诇讗 爪专讬讱 诇诪讬爪讜注 诇讛谞讛讙讛 讗讻谉 讛砖拽专 谞专讗讛 诇讻诇 注"讬 讛砖诪砖 讜讛讬专讞 讻讬 讛诇讗 讛' 讛讜讗 讗讜专 讛注讜诇诐 讜讛讜讗 讛谞讜转谉 讗讜专 诇砖诪砖 讜讛砖诪砖 谞讜转谉 讗讜专 诇讬专讞 讜讻诪讜 砖讘讞专 讘讛诐 诇讛讬讜转 讗诪爪注讬诐 诇讗讜专 讛讙砖诪讬 讛诪讗讬专 注诇 讬讚讜 讻谉 讘讞专 讙"讻 讘讗诪爪注讬 讛专讜讞谞讬 诇讛砖驻讬注 讗讜专 讛拽讚讜砖讛 砖讬讜爪讗 诪诪谞讜 讜讛讜讗 诪砖讛 讜专拽 注诇 讝诪谉 讛注转讬讚 讻砖讬转讜拽谉 讛注讜诇诐 注诇讬讜 谞讗诪专 诇讗 讬讛讬讛 诇讱 注讜讚 讛砖诪砖 诇讗讜专 讬讜诪诐 讜诇谞讙讛 讛讬专讞 诇讗 讬讗讬专 诇讱 讜讛讬讛 诇讱 讛' 诇讗讜专 注讜诇诐 讜讝讛 诪讛 砖讟注谞讜 讛砖诪砖 讜讛讬专讞 讗诐 讗转讛 注讜砖讛 讚讬谉 诇讘谉 注诪专诐 谞爪讗 讜讗诐 诇讗讜 诇讗 谞爪讗 讜讘讝讛 诇讗 诪专讚讜 讘讛拽讘"讛 讻讬 讗诪专讜 砖讗诐 讗转讛 注讜砖讛 讚讬谉 诇讘"注 讗讝 专讗讬谞讜 砖爪讚拽 拽专讞 讘讟注谞转讜 讘转讜讻诐 讛' 讜诪讚讜注 转转谞砖讗讜 注诇 拽讛诇 讛' 讜注诇 讻谉 讙诐 诇讗讜专谞讜 诇讗 讬爪讟专讱 讛注讜诇诐 讻讬 讛诇讗 讗转讛 讗讜专 讛注讜诇诐 讜诇讻谉 讛拽讘"讛 讛拽驻讬讚 专拽 讘诪讛 砖转诇讜 讛讚讘专 讘诪砖讛 讻讬 讛诇讗 讙诐 讘讜 诪专讚讜 讜讛讬讛 诇讛诐 诇讜诪专 讗诐 讗转讛 注讜砖讛 讚讬谉 讘诪讜专讚讬诐 讘讱 讜诇讝讛 讬专讛 讘讛诐 讞爪讬诐:





讘讗专 砖讘注

讻诇 讛诪讞讝讬拽 讘诪讞诇讜拽转 注讜讘专 讘诇讗讜 讻讜'. 专讜讘 诪讜谞讬 讛诪爪讜转 诇讗 诪谞讜 诇讗讜 讝讛 讘诪谞讬谉 讛诇讗讜讬谉 讻讬 住"诇 砖讗住诪讻转讗 讘注诇诪讗 讛讬讗:



讻诇 讛讞讜诇拽 注诇 专讘讜 讻讞讜诇拽 注诇 讛砖讻讬谞讛. 驻专砖"讬 讞讜诇拽 注诇 讬砖讬讘转讜 注讻"诇. 讚讘专讬讜 住转讜诪讬诐 讜讞转讜诪讬诐 砖诇讗 驻讬专砖 讛讬讗讱 讞讜诇拽 注诇 讬砖讬讘转讜 讜讻讘专 讛讬讛 讗驻砖专 诇驻专砖 砖专"诇 讗注"驻 砖讗讬谉 注讬拽专 诪讞诇讜拽转 砖诇讜 注诇 专讘讜 讙讜驻讬讛 专拽 注诇 讬砖讬讘转讜 讻诇讜诪专 转诇诪讬讚讬讜 讻注讬谉 诪讞诇讜拽转 拽专讞 讜注讚转讜 讚诪讬讬转讬 专讗讬讛 诪讬谞讬讛 砖诇讗 讛讬讜 讞讜诇拽讬诐 注诇 谞砖讬讗讜转讜 砖诇 诪砖讛 讙讜驻讬讛 砖谞转诪谞讛 诪诇讱 专拽 注诇 讛讻讛讜谞讛 砖诇 讗讛专谉 讜注诇 谞砖讬讗讜转讜 砖诇 讗诇讬爪驻谉 讘谉 注讝讬讗诇. 讗诪谞诐 讬讜转专 谞讻讜谉 讘注讬谞讬 诇驻专砖 讚讘专讬 专砖"讬 砖专"诇 讻讚驻讬专砖 讛专诪讘"诐 讘驻"讛 诪讛诇讻讜转 转诇诪讜讚 转讜专讛 讜讝"诇 讗讬讝讛讜 讞讜诇拽 注诇 专讘讜 讝讛讜 砖拽讜讘注 诇讜 诪讚专砖 讜讬讜砖讘 讜讚讜专砖 讜诪诇诪讚 砖诇讗 讘专砖讜转 专讘讜 讜专讘讜 拽讬讬诐 讗注"驻 砖专讘讜 讘诪讚讬谞讛 讗讞专转 讻讜' 注讻"诇. 讗讘诇 讗讬谉 诇驻专砖 讚讘专讬 专砖"讬 砖专"诇 砖讞讜诇拽 注诇 专讘讜 讘讗讬讝讛 驻住拽 讗讜 讛讜专讗讛 讻讬 讻讘专 驻住拽 诪讛专讗"讬 讘驻住拽讬讜 住讬诪谉 专诇"讞 砖诪讜转专 诇转诇诪讬讚 诇讞诇讜拽 注诇 专讘讜 讘讗讬讝讛 驻住拽 讗讜 讛讜专讗讛 讗诐 讬砖 诇讜 专讗讬讜转 讜讛讜讻讞讜转 诇讚讘专讬讜 砖讛讚讬谉 注诪讜 讜讻转讘 砖讻讱 讛讬转讛 讚专讻讛 砖诇 转讜专讛 诪讬诪讬 讛转谞讗讬诐. 专讘讬谞讜 讛拽讚讜砖 讞诇拽 讘讻诪讛 诪拽讜诪讜转 注诇 讗讘讬讜 讜专讘讜 专砖讘"讙. 讘讗诪讜专讗讬诐 专讘讗 讞讜诇拽 讘讻诪讛 诪拽讜诪讜转 注诇 专讘讛 砖讛讬讛 专讘讜 诪讜讘讛拽. 讘讙讗讜谞讬诐 讗砖讬专"讬 讞讜诇拽 讘讻诪讛 诪拽讜诪讜转 注诇 诪讛专"诐 砖讛讬讛 专讘讜 诪讜讘讛拽 注讻"诇. 讜讗讬谉 讚讘专讬讜 爪专讬讻讬谉 讞讝讜拽 砖讛专讬 讻诇 讛讙诪专讗 诪诇讗讛 注诇 讻诇 讙讚讜转讬讛 诪讝讛 砖讛转诇诪讬讚 讞讜诇拽 注诇 专讘讜 讘讻诇 讛讗讜驻谞讬诐 讘讬谉 讘驻谞讬讜 讜讘讬谉 砖诇讗 讘驻谞讬讜 讘讬谉 砖讛讜讗 诇讘讚 讞讜诇拽 注诇 专讘讜 讘讬谉 砖讗讞专讬诐 讞讜诇拽讬诐 注诐 专讘讜 讘讬谉 讘讝拽谞讜转讜 讘讬谉 讘讬诇讚讜转讜 讻诪讜 砖讻转讘讜 讛转讜住驻讜转 讘讛讚讬讗 讘谞讚讛 讘驻专拽 讻诇 讛讬讚 讙讘讬 诪讗讬 诇讗讜 讘讝拽谞讜转讜 讜讝"诇 讚诪爪讬谞讜 讛专讘讛 转诇诪讬讚讬诐 砖讞讜诇拽讬谉 注诇 专讘讜转讬讛谉 讘讬诇讚讜转诐 注讻"诇. 讜讻谉 讗砖讻讞谉 诇讛专诪讘"诐 砖讞诇拽 注诇 讗讘讬讜 讜专讘讜 讘驻讬"讗 诪讛诇讻讜转 砖讞讬讟讛 讘讚讬谉 住讬专讻讗 讜讻谉 讛讟讜专 讗讘谉 讛注讝专 讞诇拽 注诇 讗讘讬讜 讜专讘讜 讛专讗"砖 讘住讬' 拽诪"讗 讜讻谉 讘讟讜专 讞"诪 讘住讬' 注"讝 讜讘住讬' 专"诪 讗注"讙 砖讻转讘 讘住讬' 拽"讝 注诇 讚讘专讬 讛专讗"砖 讗注"驻 砖谞专讗讛 诇讞诇拽 讗讬谞讬 诪砖讬讘 注诇 讚讘专讬讜 讻讜' 讜讻谉 讘住讬' 拽注"讜 讻转讘 注诇讬讜 讜讗诇诪诇讗 砖讗讬谉 诇讬 诇讛讻专讬注 讻讜' 讻讘专 拽专讗 注诇讬讜 转讙专 讛专讘 讛讙讚讜诇 诪讛专砖"诇 讝"诇 讜讻转讘 注诇讬讜 讜讝"诇 转讬诪讛 诇诪讛 谞讜砖讗 诇讜 驻谞讬诐 讛诇讗 专讘讬谞讜 讛拽讚讜砖 诇讗 谞砖讗 驻谞讬诐 诇注讜诇诐 诇讗讘讬讜 讜专讘讜 专砖讘"讙 讜讻诇 诪拽讜诐 砖讬讚注 诇讞诇讜拽 注诇讬讜 讞诇拽 注诇讬讜 讜讻讜' 注讻"诇. 讜讗谞讬 讘注谞讬讬 注讚讬驻讗 诪讬谞讬讛 转诪讬讛 讗谞讬 注诇 讛讟讜专 讛诇讗 讛专讗"砖 讙讜驻讬讛 讻转讘 讘转砖讜讘讜转讬讜 讻诇诇 讜住讬诪谉 谞"讛 讚讬谉 讟' 讜讝"诇 诪讬 诇谞讜 讙讚讜诇 讻专砖"讬 讝"诇 砖讛讗讬专 注讬谞讬 讛讙讜诇讛 讘驻讬专讜砖讜 讜谞讞诇拽讜 注诇讬讜 讘讛专讘讛 诪拽讜诪讜转 讬讜爪讗讬 讬专讻讜 专"转 讜专"讬 讝"诇 讜住转专讜 讚讘专讬讜 讻讬 转讜专转 讗诪转 讛讬讗 讜讗讬谉 诪讞谞讬驻讬谉 诇砖讜诐 讗讚诐 注讻"诇. 讜讻谉 讗砖讻讞谉 诇专讘讬 讗诇注讝专 讘专' 砖诪注讜谉 砖讗诪专 专讜讗讛 讗谞讬 讚讘专讬 专' 讬讜住讬 诪讚讘专讬 讗讘讗 砖讝讛 拽讚讜砖 讛砖诐 砖讻诇 讝诪谉 砖讛爪讚讬拽讬诐 讘注讜诇诐 讘专讻讛 讘注讜诇诐 讻讜'. 讜讻讘专 诪爪讬谞讜 砖讗诪专 诪专 讘专 专讘 讗砖讬 注诇 讗讘讬讜 讜专讘讜 讛"诪 讚拽讟谞讜转讗 谞讬谞讛讜 讻讜' 讜讛专诪讘"诐 讝"诇 讘驻"讙 诪讛诇讻讜转 讟讜注谉 讜谞讟注谉 讞讜诇拽 注诇 专讘讜转讬讜 讘砖讬注讜专 讻驻讬专转 讛讟注谞讛 讜讻转讘 注诇讬讛诐 砖讟注讜 讜讻谉 讘驻"讛 诪讛诇讻讜转 讗讬砖讜转 讻转讘 讜讝"诇 讜驻专砖讜 专讘讜转讬 讘讛谞讗转 诪诇讜讛 讚讘专讬诐 砖讗讬谉 专讗讜讬 诇砖讜诪注谉 讻讜' 讜讙讚讜诇讛 诪讝讜 诪爪讬谞讜 讘专讘讬 讬讜讞谞谉 讚讬讛讬讘 注讬讟讗 诇拽专讬讘讬讛 讜拽讗诪专 诪讬诇转讗 讚诇讚注转讬讛 讛讜讬 讚讬谞讗 讚讗讜专讬讬转讗 讜专讬砖 诇拽讬砖 注讘讚 注讜讘讚讗 讚诇讗 讻讜转讬讛 讜讗诪专 诇讘注诇 讛讚讬谉 讗讬 诇讗 爪讬讬转转 诪驻讬拽谞讗 专讘讬 讬讜讞谞谉 诪讗讜谞讬讱 讜专讘讬 讬讜讞谞谉 诇讗 讗讬拽驻讚 讻诇诇 讗讚专讘讛 拽讘诇 讛讗诪转 讜讗诪专 诇拽专讬讘讬讛 诪讛 讗注砖讛 砖讻谞讙讚讬 讞诇讜拽 注诇讬 讜讻讗诇讛 专讘讬诐 讗讬谉 诪住驻专. 讜讘讛讬讜转 砖讻谉 讛讜讗 讻讗砖专 讛讜讻讞谞讜 讗诪专转讬 讗讞讻诪讛 讜讛讬讗 专讞讜拽讛 诪诪谞讬 诇驻讬 砖拽砖讛 诇讬 诪讛讗 讚转谞讬讗 讘驻"拽 讚拽讬讚讜砖讬谉 讗讬讝讛讜 诪讜专讗 诇讗 讬砖讘 讘诪拽讜诪讜 讜诇讗 住讜转专 讗转 讚讘专讬讜 讜诇讗 诪讻专讬注 讗转 讚讘专讬讜 讜讻诇 讛驻讜住拽讬诐 讻转讘讜 讚讬谉 讝讛 谞诪讬 讙讘讬 转诇诪讬讚 诇专讘讜 讜驻专砖"讬 讗诐 讛讬讛 讞讜诇拽 讗讘讬讜 注诐 讗讞专 讘讚讘专 讛诇讻讛 诇讗 讬讗诪专 谞专讗讬谉 讚讘专讬 驻诇讜谞讬 讜讛讟讜专 讬"讚 讻转讘 注诇讬讜 讘砖诐 讛专讗"讛 讝讛 讗讬谉 爪专讬讱 讚讛讬讬谞讜 住讜转专 讗转 讚讘专讬讜 讗诇讗 讗驻讬诇讜 谞专讗讬谉 诇讜 讚讘专讬 讗讘讬讜 讗讬谉 诇讜 诇讜诪专 谞专讗讬谉 讚讘专讬 讗讘讗 砖谞专讗讛 讻诪讻专讬注 讚讘专讬 讗讘讬讜 讗诇讗 讗诐 讬砖 诇讜 转砖讜讘讛 诇讛砖讬讘 注诇 讛讞讜诇拽讬谉 讬砖讬讘 注讻"诇. 讜讘"讬 讻转讘 注诇讬讜 砖讬"诇 讚转专讬 讙讜讜谞讬 住讜转专 讗转 讚讘专讬讜 拽转谞讬 讞讚 砖讛讜讗 诇讘讚讜 住讜转专 讗转 讚讘专讬讜 讜讞讚 砖讛讜讗 诪讻专讬注 讻讚讘专讬 讛讞讜诇拽 注诇讬讜 讜讻讜'. 讛专讬 诪砖诪注 讘讛讚讬讗 砖讗讬谉 讛讘谉 讗讜 讛转诇诪讬讚 专砖讗讬 诇住转讜专 讗转 讚讘专讬 讗讘讬讜 讗讜 专讘讜 讘讚讘专 讛诇讻讛 讗祝 注诇 驻讬 砖讬砖 诇讜 诇讛砖讬讘 讚讗讬 诇讗 砖讬砖 诇讜 诇讛砖讬讘 转砖讜讘讛 诪讛讬讻讗 转讬转讬 讜讻诪讜 砖讻转讘 讘讛讚讬讗 讛讟讜专 讞"诪 讘住讬' 拽"讝 注诇 讚讘专讬 讗讘讬讜 讛专讗"砖 砖讛讘讗转讬 诇注讬诇 讗祝 注诇 驻讬 砖谞专讗讛 诇讞诇拽 讗讬谞讬 诪砖讬讘 注诇 讚讘专讬讜 讜诇讗 诪住转讘专 诇讞诇拽 住讜转专 讗转 讚讘专讬讜 砖诇 讗讘讬讜 讗讜 砖诇 专讘讜 讘讚讘专 讛诇讻讛 讘讬谉 诪讞诇讜拽转 转诇诪讬讚 注诇 专讘讜 砖诪爪讬谞讜 讘讻诇 讛讙诪专讗 砖讛讘讗转讬 诇注讬诇. 讜诇讻讗讜专讛 讛讬讛 谞"诇 讛讗 讚转谞讬讗 诇讗 住讜转专 讗转 讚讘专讬讜 讜讻讜' 讗讬谉 专爪讜谞讜 诇讜诪专 砖诇讗 讬讞诇讜拽 注诇 专讘讜 讘讗讬讝讛 驻住拽 讗讜 讛讜专讗讛 讗诇讗 讛"驻 砖诇讗 讬讞诇讜拽 注诇 专讘讜 讘讗讬讝讛 驻住拽 讗讜 讛讜专讗讛 讘诇砖讜谉 住转讬专讛 讻讙讜谉 诇讗 讻讬 讜讻讬讜爪讗 讘讝讛 讗诇讗 爪专讬讱 诇讞诇讜拽 诇讜 讻讘讜讚 讘讚讘讜专讜 讻讚讗讬转讗 讘住谞讛讚专讬谉 讘驻专拽 讛谞砖专驻讬谉 诪转谞讬 诇讬讛 专讘 讬讞讝拽讗诇 诇专诪讬 讘专讬讛 讛谞砖专驻讬谉 讘谞住拽诇讬谉 专讘讬 砖诪注讜谉 讗讜诪专 讚讬谞讜 讘住拽讬诇讛 砖讛砖专讬驻讛 讞诪讜专讛 讗"诇 专讘 讬讛讜讚讛 讗讘讗 诇讗 转讬转谞讬讬讗 讛讻讬 诪讗讬 讗讬专讬讗 讻讜' 讗诪专 诇讬讛 砖诪讜讗诇 诇专讘 讬讛讜讚讛 砖讬谞谞讗 诇讗 转讬诪讗 诇讬讛 诇讗讘讜讱 讛讻讬 讚转谞讬讗 讛专讬 砖讛讬讛 讗讘讬讜 注讜讘专 注诇 讚讘专讬 转讜专讛 诇讗 讬讗诪专 诇讜 讗讘讗 注讘专转 注诇 讚讘专讬 转讜专讛 讜讻讜' 讗诇讗 讗讜诪专 诇讜 讗讘讗 诪拽专讗 讻转讜讘 讘转讜专讛 讻讱 讛讜讗. 讜注讚讬讬谉 诇讘讬 诪讛住住. 讜诇讜诇讗 驻讬讜 讛拽讚讜砖 砖诇 专砖"讬 讜讻诇 讛谞讙专专讬诐 讗讞专讬讜 讛讟讜专 讬"讚 讛专讗"讛 讜讘讬转 讬讜住祝 砖讛讘讗转讬 诇注讬诇 讛讬讬转讬 诪驻专砖 讛讘专讬讬转讗 讛谞讝讻专转 讚拽转谞讬 讜诇讗 住讜转专 讗转 讚讘专讬讜 诇讗 讗讬讬专讬 讘讚讘专 讛诇讻讛 讻诇诇 讜注讬拽专 讗诇讗 诪讬讬专讬 讚讜拽讗 讘诪讬诇讬 讚注诇诪讗 讜专讗讬讛 诪讜讻专讞转 诇讚讘专讬 诪讛讗 讚讗讬转讗 讘驻"拽 讚拽讬讚讜砖讬谉 诪讗讬 讚讻转讬讘 讻讬 讬讚讘专讜 讗转 讗讜讬讘讬诐 讘砖注专 讗驻讬诇讜 讛讗讘 讜讘谞讜 讛专讘 讜转诇诪讬讚讜 砖注讜住拽讬诐 讘转讜专讛 讘砖注专 讗讞讚 谞注砖讜 讗讜讬讘讬诐 讝讛 诇讝讛 讜讻讜'. 讜讛讗 讜讚讗讬 讛讗 讚拽讗诪专 讗驻讬' 专"诇 讗注"讙 砖讛讘谉 讞讬讬讘 诇讞诇讜拽 讻讘讜讚 诇讗讘讬讜 砖诇讗 讬住转讜专 讗转 讚讘专讬讜 讜讚讻讜讜转讬讛 讛转诇诪讬讚 诇专讘讜 讗驻"讛 诇讚讘专 讛诇讻讛 谞注砖讜 讗讜讬讘讬诐 讝讛 诇讝讛 诪砖讜诐 砖讗"爪 诇讞诇讜拽 讻讘讜讚 砖诇讗 讬住转讜专 讗转 讚讘专讬讜 讘讚讘专 讛诇讻讛 讜讟注诪讗 专讘讛 讗讬讻讗 讘诪讬诇转讗 讻诪讜 砖讻转讘 讛专讗"砖 讝"诇 讘转砖讜讘讛 砖讛讘讗转讬 诇注讬诇 讻讬 转讜专转 讗诪转 讛讬讗 讜讗讬谉 诪讞谞讬驻讬谉 诇砖讜诐 讗讚诐 讗讘诇 讗讬 讗驻砖专 诇驻专砖 讛讗 讚拽讗诪专 讗驻讬诇讜 讛讗讘 讜讘谞讜 讜讻讜' 讗祝 注"讙 砖讛讘谉 讗讜讛讘 诇讗讘讬讜 讜讻谉 讛转诇诪讬讚 诇专讘讜 讚讗"讻 诪讗讬 专讘讜转讬' 讗讟讜 讘砖讘讬诇 讗讛讘讛 讬讞谞讬祝 诇讗讘讬讜 讜诇讗 讬讞诇讜拽 注诇讬讜 讻砖讛讜讗 讬讜讚注 砖讗讬谞讜 讗讜诪专 讗诪转 讜注讜讚 讚讗"讻 讛讬讛 诇讜 诇讜诪专 住转诐 讗驻讬诇讜 砖谞讬 讗讜讛讘讬诐 砖注讜住拽讬诐 讘转讜专讛 讜讻讜'. 讻谉 谞专讗讛 诇讬:



讜讗讞转 讙谞讜讝讛 诇爪讚讬拽讬诐 诇注转讬讚 诇讘讗. 诇讗 讬讚注转讬 诪讛 诇讛诐 诇爪讚讬拽讬诐 诇注转讬讚 诇讘讗 讘诪诪讜谉 讜砖诪讗 讬砖 诇讜诪专 讚讝讛 诪讬讬专讬 诇讬诪讜转 讛诪砖讬讞:



拽专讞 诪谉 讛砖专讜驻讬诐 讜诪谉 讛讘诇讜注讬诐 讜讻讜'. 讘讘"专 谞讜转谉 讟注诐 诇诪讛 谞注砖讛 讘讜 讘' 讚讬谞讬谉 砖讗诇讜 谞砖专祝 讜诇讗 谞讘诇注 讛讬讜 讛讘诇讜注讬诐 诪转专注诪讬谉 讜讗讜诪专讬诐 砖诇讗 讛讘讬讗 注诇讬谞讜 讻诇 讛驻讜专注谞讜转 讛讝讜 讗诇讗 拽专讞 讜讛专讬 讛谉 谞讘诇注讬诐 讜拽专讞 谞讬爪讜诇 讜讗诇讜 谞讘诇注 讜诇讗 谞砖专祝 讛讬讜 讛砖专讜驻讬谉 诪转专注诪讬谉 讜讻讜':





诪专讗讬转 讛注讬谉

讜住转专转讛 诇诪讝讬讬讛 讻诇 讚讗转讗 讜讻讜'. 驻讬专砖 讛专讘 讘专讬转 砖诇讜诐 讘诪"砖 驻专拽 讛讜爪讬讗讜 诇讜 讝' 讘谞讬诐 讛讬讜 诇拽诪讞讬转 讜讻诇诐 砖诪砖讜 讘讻讛讜谞讛 讙讚讜诇讛 讜讗"诇 讞讻诪讬诐 诪驻谞讬 诪讛 讝讻讬转 诇讻讱 讗"诇 诪讬诪讬 诇讗 专讗讜 拽讜专讜转 讘讬转讬 拽诇注讬 砖注专讬 讜诪砖诐 谞诇诪讜讚 讚讛讗砖讛 砖诪讙诇讛 砖注专讛 讗讬谉 讘注诇讛 讜讘谞讬讛 讻讛谞讬诐 讙讚讜诇讬诐 讜砖注专"讗 讚讙讜驻讛 诇讗 谞讬转谉 诇讬诪讞诇 讜讛讻讗 注讚转 拽专讞 讛讬讜 专讜爪讬诐 诇讛讬讜转 讻讛谞讬诐 诪讛 注砖转讛 讝讗转 讛讗砖讛 住转专转讛 诇诪讝讬讬讛 讜讬转讘讗 注诇 讘讘讗 诪砖讜诐 驻专住讜诪讬 讻诇 讛砖注"专 讛讙讚讜诇 砖谞驻转讞 讜诪注转讛 讘注诇讛 讜讘谞讬讛 诇讗 讬讛讬讜 讻讛谞讬诐 讜讗讬谉 注住拽 诇讘注诇讛 讘诪讞诇讜拽转 注讻"讚. 讜讛讟注诐 讻讬 讛砖注专 专讜诪讝 诇讚讬谉 讜讛讻讛谉 讛讜讗 讞住讚 讜讻讛谉 讙讚讜诇 讛讜讗 讞住讚 砖讘讞住讚 讜诇讗 讬讻讜谞讜 讬讞讚讬讜 讻砖讛讚讬谉 讙诇讜讬 讜讘讞讻诪讛 注砖转讛 讗砖转讜 砖诇 讗讜谉 讜转爪讗 讚讬谞"讗 诪驻谞讬 诪专讗讬转 讛注讬谉 专讜讗讛 砖注"专 讘转 专讘讬诐 讜讗"讻 转讜 讗讬谉 注住拽 诇讘注诇讛 注诪讛诐:


讗诪专 专讘讬 砖诪讜讗诇 讘专 谞讞诪谞讬 讗"专 讬讜谞转谉 砖讞砖讚讜讛讜 讘讗砖转 讗讬砖. 讻转讘 讛专讘 讬砖专砖 讬注拽讘 讜讝"诇 讜讛专讬"祝 谞"讟 注诪"砖 诇讗 讬转讬讞讚 讗讬砖 讗' 注诐 讘' 谞砖讬诐 讜诪砖讛 讬拽讞 讗转 讛讗讛诇 诪讞讜抓 诇诪讞谞讛 讜诇讗 讬讘爪专 砖讛讜诇讻讜转 谞砖讬诐 诇讚讜谉 讜诪转讬讞讚讜转 注诪讜 讜讛转讜专讛 讛注讬讚讛 讜讬讛讜砖注 讘谉 谞讜谉 谞注专 诇讗 讬诪讬砖 讜讛讚讬谉 讛讜讗 讚讗砖讛 诪转讬讞讚转 注诐 讘' 讗谞砖讬诐 讻砖专讬诐 注讻"诇. 讜注讜讚 讛讗 拽讬"诇 讚讘注诇讛 讘注讬专 讗讬谉 讘讜 诪砖讜诐 讬讞讜讚 讜讛讗 讞砖讬讘 讻讘注诇讛 讘注讬专. 讜转讜 讚注诇 讛专讜讘 讛讬讛 驻转讞 讛讗讛诇 驻转讜讞 诇专"讛 讜讗讬谉 讘讜 诪砖讜诐 讬讞讜讚 讜注讜讚 讚讗讬谉 讗讜住专讬谉 注诇 讛讬讞讜讚. 讗诪谞诐 拽' 注诇 讚讘专讬 讛专讘 讚讛专讬 讗诪专讜 讘砖"住 砖谞讗诪专 讜讬拽谞讗讜 诇诪砖讛 讘诪讞谞讛 讗诪专 专讘 砖诪讜讗诇 讘专 讬爪讞拽 诪诇诪讚 砖讻诇 讗' 讜讗' 拽谞讗 讗转 讗砖转讜 诪诪砖讛 砖谞讗诪专 讜诪砖讛 讬拽讞 讗转 讛讗讛诇 讜谞讟讛 诇讜 诪讞讜抓 诇诪讞谞讛 讜驻讬专砖 专砖"讬 讝"诇 讬爪讗 诪讞讜抓 砖诇讗 讬讞砖讚讜讛讜 注讜讚 讜诪讛专砖"讗 讝"诇 讘讞"讗 讻转讘 讚讻诇 讝诪谉 砖讛讬讛 讘诪讞谞讛 拽谞讗讜 诇谞砖讜转讬讛诐 注讚 砖谞讟讛 讗讛诇讜 诪讞讜抓 诇诪讞谞讛 注讻"诇. 讜讻诇 讝讛 谞专讗讛 讛驻讱 讚讘专讬 讛专讘 讝"诇 讚讛讻转讜讘 讗讜诪专 讜讬拽谞讗讜 诇诪砖讛 讘诪讞谞讛 讜讘砖"住 讜专砖"讬 诪驻讜专砖 讚谞讟讛 诪讞讜抓 诇诪讞谞讛 砖诇讗 讬讞砖讚讜讛讜 讜讚讜拽:


讗诪专 专讘讬 讬讜住讬 讻诇 讛讞讜诇拽 注诇 诪诇讻讜转 讘讬转 讚讜讚 专讗讜讬 诇讛讻讬砖讜 谞讞砖. 讗驻砖专 讚专讱 讚专砖 诇讜诪专 讻讬 讚讜讚 讛注"讛 讛讬讛 讗讚诐 讛专讗砖讜谉 讜讝讛 砖讞讜诇拽 注诇 诪诇讻讜转 讘讬转 讚讜讚 讛讜讗 讻诪讜 讛谞讞砖 砖讞诇拽 注诇 讗讚讛"专 讜讙专诐 专注讛 诇讗讚讛"专 讜诇讜. 注诇 讻谉 讬讘讗 谞讞砖 砖转驻住 讗讜诪谞讜转讜 讝讛 讜诇讗 专讗讛 讘讻诇 讛专注讛 砖谞诪砖讻讛 讗讞"讻 讜讬谞拽诐 诪诪谞讜:


注讜砖专 砖诪讜专 诇讘注诇讬讜 诇专注转讜. 讗诪专 专讬砖 诇拽讬砖 讝讛 注讜砖专讜 砖诇 拽专讞. 讜住讬诪谉 诇讚讘专 讜诇注专讘 讬讞诇拽 砖诇诇 讬讞诇拽 讬注砖讛 讝讛 诪讞诇拽转 诪住讬讘转 砖诇诇 讜讛诇讱 讞砖讻讬诐 讜讝讛讜 讜诇注专讘. 砖诇诇 专"转 砖诪讜专 诇讘注诇讬讜 诇专注转讜:


讜讗转 讻诇 讛讬拽讜诐 讗砖专 讘专讙诇讬讛诐 讗"专 讗诇注讝专 讝讛 诪诪讜谞讜 砖诇 讗讚诐 砖诪注诪讬讚讜 注诇 专讙诇讬讜. 驻讬专砖讜 讛诪驻专砖讬诐 讻讬 讻诇 讛诪注诇讜转 讻诪讜 讞讻诪讛 讜讘讬谞讛 讜讙讘讜专讛 讜注谞讜讛 讜讻诇 诪讚讜转 讟讜讘讜转 讛谉 讚讘拽讜转 讘讙讜祝 讛讗讚诐. 讗讱 讛注讜砖专 讛讜讗 诇讘专 诪讙讜驻讜 讜讛讜讗 讘注驻专 讛讗专抓. 讜讛谉 讘注讜谉 讘注讜砖专 讬讙讘讛 诇讘 讛讗讚诐 讜诪谉 讛讗专抓 讬专讜诐 讜谞砖讗 讜讙讘讛 讜讝"砖 讜讗转 讻诇 讛讬拽讜诐 砖讛讜讗 讛注讜砖专. 讗砖专 讛讜讗 讘专讙诇讬讛诐 讘注驻专 讜拽讬诪讛 讛讬转讛 诇讜. 讜讝"砖 讝讛 诪诪讜谞讜 砖诇 讗讚诐 砖诪注诪讬讚讜 注诇 专讙诇讬讜. 讜讘讗 讜专讗讛 讛注讜砖专 砖讛讜讗 砖驻诇 诪讛讻诇 讘讝讛 诪转讙讗讛 讜注讜诪讚 注诇 专讙诇讬讜:


转谞讬讗 拽讟谞讬 讘谞讬 专砖注讬 讬砖专讗诇 讜讻讜' 专讘讬 注拽讬讘讗 讗讜诪专 讘讗讬谉 诇注讜讛"讘 讜讻讜'. 驻讬专砖"讬 讝"诇 专砖注讬 讬砖专讗诇 驻砖讬讟讗 讚讗讬谉 诇讛诐 注讜讛"讘 讻诪"砖 驻专拽 讘转专讗 讚讻转讜讘讜转 专驻讗讬诐 讘诇 讬拽讜诪讜 讘诪专驻讛 注爪诪讜 诪讚"转 讜讘讘谞讬讛诐 驻诇讬讙讬 讜专讗讬转讬 诇讛专讘 讬砖专砖 讬注拽讘 讝"诇 砖讻转讘 讜讝"诇 讻转讘 讘住驻专 讘讗专 砖讘注 拽砖讛 讚讛转诐 讗诪专讬谞谉 讘诪专驻讛 注爪诪讜 诇注"讝 讛讻转讜讘 诪讚讘专 讜讬专讗讛 讚诪讬讬专讬 讘驻讜砖注讬 讬砖专讗诇 讘讙讜驻谉 砖讗讬谞讜 诪谞讬讞 转驻讬诇讬谉 讚讗讬谉 诇讛诐 讞诇拽 诇注讜讛"讘 讜讘讘谞讬讛诐 谞讞诇拽讜 注讻"诇 讛专讘 讬砖专砖 讬注拽讘 讝"诇 讜诪讬 砖专讜爪讛 诇讚讞讜转 讬讗诪专 讚专砖"讬 讝"诇 讛讜专讛 讙讘专 诪拽讜专 谞驻转讞 驻专拽 讘转专讗 讚讻转讜讘讜转 讜谞拽讟 住讘专讗 专讗砖讜谞讛 讜讛"讛 诇住讘专讗 讛砖谞讬转 讜专砖"讬 诇讗讜 讻讬 专讜讻诇讗 讛讜讗: 
讜讗讜诇诐 诇驻讬 讛讗诪转 讛专讜讗讛 讬专讗讛 讚讛讻讬 讛讜讬讗 住讜讙讬讗 讚讛转诐 讚专"诇 讚专讬砖 讘诪专驻讛 诇讚"转 讜讗"诇 专讘讬 讬讜讞谞谉 讛讛讜讗 讘诪专驻讛 注爪诪讜 诇注"讝 讜讛砖讬讘讜 专"诇 诪拽专讗 讗讞专 讗谞讬 讚讜专砖 讻讬 讟诇 讗讜专讜转 讟诇讱 讜讻讜' 讻讬讜谉 讚讞讝讬讬讛 讚拽讗 诪爪讟注专 讗"诇 专' 诪爪讗转讬 诇讛诐 专驻讜讗讛 诪谉 讛转讜专讛 讜讗转诐 讛讚讘拽讬诐 讜讻讜' 注"砖 讜讛诪住转讻诇 讬驻讛 注讬谞讬讜 讬砖专 讬讞讝讜 讚专讘讬 讬讜讞谞谉 讛讚专 讘讬讛 讜讝讜 讻讜谞转 专"诇 讚讗诪专 诪拽专讗 讗讞专 讗谞讬 讚讜专砖 讻诇讜诪专 诪讛 砖讗诪专转讬 专驻讗讬诐 讘诪专驻讛 注爪诪讜 诪讚"转 诇讗 讗诪专转讬 诪讻讞 驻' 专驻讗讬诐 讜诇讝讛 讘讗转 诇讜诪专 讚专驻讗讬诐 讛讜讗 诪专驻讛 注爪诪讜 诇注"讝 诇讗 讻谉 讗讘讬 专拽 讚讝讛 讛讚讘专 诪讜住讻诐 讜讞讝拽 讗爪诇讬 讜诇讻谉 讗谞讬 讚讜专砖讜 讘诪拽专讗 讗讞专. 讜诇讻谉 专讘讬 讬讜讞谞谉 诇讗 讛砖讬讘讜 讻讬 拽讘诇 讚讘专讬讜 讜讛讬讛 诪爪讟注专 讜注诇 讝讛 讗"诇 专"诇 诪爪讗转讬 诇讛诐 专驻讜讗讛 讜专讘讬 讬讜讞谞谉 砖转拽 讜讛讜讚讛 诇专"诇 讜诪注转讛 驻讬专讜砖 专驻讗讬诐 讻诪"砖 专"诇 讘诪专驻讛 注爪诪讜 诪讚"转 讜讗"砖 讚讘专讬 专砖"讬 讚专讘讬 讬讜讞谞谉 拽讘诇讛 诪专"诇 讚专驻讗讬诐 讘诪专驻讛 注爪诪讜 诪讚"转 讻讚讘专 讛讗诪讜专:





驻转讞 注讬谞讬诐

讗诪专 专讘 讻诇 讛诪讞讝讬拽 讘诪讞诇拽转 注讜讘专 讘诇讗讜 讜讻讜'. 专讗讬转讬 讘住驻专 专讙诇 讬砖专讛 砖讻转讘 讜讝"诇 转诪讜讛 讚诇讗 诪谞讜 讘注诇讬 诪谞讬谞讬 诪爪讜转 诇讗讜 讝讛 注讻"诇 讘"砖 讜诇注讚"谉 注驻诪"砖 诪专谉 讘讘"砖 讘注爪诪讜 驻"拽 讚转诪讬讚 讚讻"驻 讗诪专讜 讞讝"诇 注讜讘专 讘诇讗讜 讜讗驻"讛 讗讬谞讛 专拽 讗住诪讻转讗 讜讛讗专讬讱 砖诐 注讻"诇 讜诪讜讻讞 诪讚讘专讬讜 砖讛专讘 讘讗专 砖讘注 转诪讛 注诇 诪讜谞讬 讛诪爪讜转 讜住诇拽讗 诇讬讛 讘转讬诪讛 讜诇讻谉 讛讜讗 诪讬砖讘 注"驻 讚讘专讬 讛专讘 注爪诪讜 驻"拽 讚转诪讬讚 砖讻诪讛 讝讬诪谞讬 讗诪讜专 专讘谞谉 注讜讘专 注诇 诇讗讜 讜讛讜讗 讗住诪讻转讗 讜讗"讻 讛"讛 讛讻讗 谞诪讬. 讜转讬诪讛 注诇讬讜 讻讬 讝讛 诇砖讜谉 讛专讘 讘讗专 砖讘注 注爪诪讜 讻讗谉 讻诇 讛诪讞讝讬拽 讘诪讞诇讜拽转 注讜讘专 讘诇讗讜 讜讻讜' 讻诇 诪谞讬谞讬 讛诪爪讜转 诇讗 诪谞讜 诇讗讜 讝讛 讘诪谞讬谉 讛诇讗讜讬谉 讻讬 住"诇 砖讗住诪讻转讗 讘注诇诪讗 讛讜讗 注讻"诇 讛专讘 讘讗专 砖讘注. 讛专讬 讚讛专讘 讘讗专 砖讘注 注爪诪讜 诇讗 转诪讛 讜诇讗 讬讬砖讘 专拽 讘驻砖讬讟讜转 拽讗诪专 讚讻诇 诪讜谞讬 讛诪爪讜转 诇讗 诪谞讗讜讛讜 讚住"诇 讚讛讜讗 讗住诪讻转讗 讜诪讗讬 拽讗诪专. 讜转讜 讚诪讗讜诪专讜 注诇 驻讬 诪"砖 讘讘"砖 注爪诪讜 诪砖诪注 讚诪讚讘专讬 讛专讘 讘"砖 砖诐 驻"拽 讚转诪讬讚 谞转讬砖讘 诇讜 讝讛. 讜讛专讬 讛专讘 讘"砖 砖诐 驻"拽 讚转诪讬讚 讘砖讬诇讛讬 驻专拽讬谉 讘住讜祝 讚讘专讬讜 讻转讘 讜讻谉 讛讗 讚讗诪专讬谞谉 驻专拽 讞诇拽 讻诇 讛诪讞讝讬拽 讘诪讞诇拽转 讜讻讜' 谞诪讬 讗住诪讻转讗 讘注诇诪讗 注"砖 讜谞诪爪讗 讚砖诐 谞诪讬 讗转讬讗 讝讻讬专讛 诇讛讗 讚讬讚谉 讜讛专讘 讘"砖 注爪诪讜 讚讬讘专 诪讝讛 讚砖诪注转讬谉:
讜注诇 讛专讘 讘"砖 拽"拽 讚诇讗 讝讻专 砖讻"讻 讛专诪讘"诐 讘讬"讚 砖专砖讬讜 砖讛砖专讬砖 诇诪谞讬谉 讛诪爪讜转 讘砖专砖 讛砖诪讬谞讬 讻转讘 讘讛讚讬讗 讚讛讗 讚讗诪专讬谞谉 讛讻讗 讻诇 讛诪讞讝讬拽 注讜讘专 讜讻讜' 讛讜讗 讗住诪讻转讗. 讜转讜 砖讻转讘 讚讻诇 诪讜谞讬 讛诪爪讜转 诇讗 诪谞讜 诇讗讜 讝讛 讜讛专讬 讛专诪讘"谉 讻转讘 砖诐 讘砖专砖 讛讞' 讚诇讗 讬讛讬讛 讻拽专讞 讬诪谞讛 砖诇讗 诇讞诇讜拽 注诇 讛讻讛讜谞讛 讚讝讛 讚讛讜住讬驻讜 注诇 讻诇 诪讞诇拽转 讛讜讗 讗住诪讻转讗 讚拽专讗 诇讗 讗转讗 讗诇讗 砖诇讗 诇讞诇讜拽 注诇 讛讻讛讜谞讛 讜讛诐 住诪讻讜 诇讜 砖讗专 诪讞诇讜拽讜转 注"砖. 讜讻谉 讻砖讛专诪讘"谉 讘讗 讞砖讘讜谉 诪谞讬谉 讛诪爪讜转 诇驻讬 讚注转讜 讘住讜祝 讛住驻专 讚"讛 讜讬砖 诇讬 注谞讬谉 诪爪讜讛 诪住转驻拽 讛讻谞讬住 讘讻诇诇 讛诇讗讜讬谉 诇讗 讬讛讬讛 讻拽专讞 讜讗讬讱 讛专讘 讘"砖 讻转讘 讚讻诇 诪讜谞讬 讛诪爪讜转 诇讗 诪谞讜 诇讗讜 讝讛 讜讛专讬 讛专诪讘"谉 诪谞讛 诇讗讜 讝讛 讜讗祝 砖诪谞讗讜 诇诪讞诇拽' 讛讻讛讜谞讛 诇讘讚 诇讗 讛讜诇"诇 诇讗 诪谞讜 诇讗讜 讝讛:
讜注讜讚 讛讜住讬祝 讛专诪讘"诐 讘住驻专 讛诪爪讜转 诇讗讜讬谉 诪"讛 诇讜诪专 讚诪"砖 讻诇 讛诪讞讝讬拽 讘诪讞诇拽转 注讜讘专 讘诇讗讜 讛讜讗 注诇 爪讚 讛讚专砖 讗诪谞诐 讙讜驻讬讛 讚拽专讗 讛讜讗 诇讛驻讞讬讚 讜讻讜' 注"砖:
讗"专 讗讘讛讜 讻诇 讛诪讛专讛专 讗讞专讬 专讘讜 讜讻讜'.7 注诪"砖 讘住驻专 讛拽讟谉 讘专讻讬 讬讜住祝 讬"讚 专讬砖 住讬诪谉 专诪"讘 讘住"讚:


讗诪专 专讘讗 诪讗讬 讚讻转讬讘 砖诪砖 讬专讞 注诪讚 讝讘讜诇讛 讜讻讜'. 讘诪讗诪专 讝讛 讬砖 诇讚拽讚拽 讻诪讛 讚拽讚讜拽讬诐 讜专讗讬转讬 诇讻转讜讘 讗砖专 诪爪讗转讬 讘住驻专 讟诇 讗讜专讜转 讻"讬 诇讛专讘 讛讞住讬讚 住讜讘"专 讛专讝讬"诐 诪讛专"诐 驻讗驻讬专讗砖 讻"抓 讝诇讛"讛 驻专砖转 拽专讞 讜讝讛 转讜专祝 讚讘专讬讜 专讘讗 讛讜拽砖讛 诇讜 讘讻转讜讘 讚讛讜诇"诇 砖诪砖 讜讬专讞 注诪讚讜. 讜转讜 诪讗讬 讘注讜 讘讝讘讜诇 讜诇讬砖讘 讝讛 讚专砖 讚专砖讛 讝讜 讻讬 讗专讝"诇 讘讝讛专 讞讚砖 讻讬 砖诪砖 诪讝诇 讬注拽讘 讜讬专讞 诪讝诇 注砖讜 讜讛拽讘"讛 谞转谉 讗转 砖诇 讝讛 讘讝讛 讬专讞 诇讬注拽讘 讘注讛"讝 讜砖诪砖 诇注砖讜 讘注讛"讝 讙诐 讗诪专讜 讘讞讜诇讬谉 讚砖谞讬 诪讗讜专讜转 讛讬讜 砖讜讬诐 讜讗讞"讱 谞转诪注讟 讛讬专讞. 讜讗诪专讜 讘讞讙讬讙讛 讻讬 专拽讬注 讝讘讜诇 讘讜 诪讬讻讗诇 注讜诪讚 讜诪拽专讬讘 谞砖诪讜转 讛爪讚讬拽讬诐 讙诐 讻转讘 讛讗专"讬 讝爪"诇 讘驻住讜拽 讻讬 讛' 谞专讗"讛 讗诇讬讻"诐 讗讜转讬讜转 讗讛专谉 诪讬讻讗诇 讻讬 讻砖讛转讞讬诇 诇砖诪砖 讗讛专谉 讘讻讛讜谞讛 讛转讞讬诇 诪讬讻讗诇 诇砖诪砖 讘专拽讬注 讜讘讝讛 谞讘讗 讗诇 讛讘讬讗讜专 讻讬 讛讜爪专讻讜 砖诪砖 讜讬专讞 砖谞讬讛诐 讻讗讞讚 诇讘讗 讜讛讗 讘诇讗 讛讗 诇讗 住讙讬 讚讗诪专讬 转专讜讜讬讬讛讜 讗诐 讗转讛 注讜砖讛 讚讬谉 诇讘谉 注诪专诐 讻诇讜诪专 讗讛专谉 谉' 注诪专诐 讜讻讜' 讻讬 诇讻诇 讗讞讚 讘驻"注 讬砖 诇讚讞讜转讜. 讻讬 讗诐 讘讗 砖诪砖 诇讘讚讜 讬砖讬讘 诇讜 诪讗讬 讚注转讱 讚讗讞专讬 砖驻住拽转讬 讙讚讜诇讛 诇讗讛专谉 讗讬谉 诇讛讜专讬讚讜 讗讬谉 讝讛 讻讬 讗诐 专爪讜谞讱 砖讬谞爪讞 讗讛专谉 诇讻讘讜讚讱 砖讙诐 诇讱 驻住拽转讬 诇讱 讙讚讜诇讛 砖讬讛讗 讬注拽讘 讘讞诇拽讱 讜讗讞"讻 谞讬讟诇 诪诪讱 讜讗转讛 专讜爪讛 讙"讻 诇讝讻讜转 讘讞诇拽讱 讜驻转讞 驻转讜讞 诪爪讗转 诇注砖讜转 住诪讜讻讬诐 诇讟注谞转讱 讜讛注专诐 转注专讬诐 诇讛爪讬注 砖讗讜"诇 讚讘专 讝讛 砖讛讜讗 讚讜讙诪转 注谞讬谞讱 讻讚讬 砖诪诪讬诇讗 转讝讻讛 讙诐 讗转讛. 讜讻谉 讗诐 转讘讗 讛讬专讞 讬讗诪专 诇讛 诇讻讘讜讚 注爪诪讱 讗转 讚讜专砖转 砖驻住拽转讬 诇讱 讙讚讜诇讛 讜讛讬讬转 诪讗讬专讛 讻砖诪砖 讜转拽讟谉 讝讗转 讜讛诪讻讜讜谉 诇讝讻讜转 讘讚讬谞讱. 诇讻谉 讘讗讜 砖谞讬讛诐 讜讗诪专讜 讗诐 讗转讛 注讜砖讛 讚讬谉 讜讻讜' 诇讜诪专 讛讘讬讟讛 讜专讗讛 讻讬 讗讬谉 讻讜谞转谞讜 讗诇讗 诇讻讘讜讚讱 讜诇讗 诇讻讘讜讚谞讜 砖讛专讬 讟注谞讜转谞讜 讘注谞讬谞讬诐 讛谞讜讙注讬诐 诇谞讜 住讜转专讬诐 讝讛 讗转 讝讛 砖讗诐 转讙讚诇 讛讬专讞 转驻住讬讚 讛砖诪砖 讗转 讻讘讜讚讜 讜讗转 讙讜讚诇讜 讜讗诐 讬讜转谉 注砖讜 诇讬专讞 转驻住讬讚 讛讬专讞 讻讘讜讚讛 砖讬注拽讘 注讚 注转讛 讛讜讗 诪谞转 讞诇拽讛 讜讛讜讗讬诇 砖讘讗谞讜 讻讗' 讬爪讗谞讜 诪讞砖讚讗 讜注讜讚 砖讻诇 讙讚讜诇转谞讜 讘讛讬讜转谞讜 诪讗讬专讬诐 讜讗谞讜 讗讜诪专讬诐 砖诇讗 谞爪讗. 讜注诇讜 讘讝讘讜诇 砖砖诐 诪讬讻讗诇 讜专诪讝讜 砖讗诐 讬谞爪讞 拽专讞 讜诇讗 讬讛讬讛 讗讛专谉 讻讛谉 讙诐 诪讬讻讗诇 讬讛讬讛 诪谞讜爪讞. 讜讬讗诪专 讛' 诇讻讘讜讚讬 诇讗 诪讞讬转诐 讚注讚 注转讛 讬砖 诇讻诐 转砖讜讘讛 砖诇讗 诪讞讬转诐 讘注注"讝 讚讗讟讜 讬讗讘讚 注讜诇诪讜 诪驻谞讬 讛砖讜讟讬诐 讗讘诇 注转讛 砖诪讞讬转诐 诇讻讘讜讚 讗讛专谉 讜讘讗转诐 讘讝讘讜诇 诇讻讘讜讚 诪讬讻讗诇 讜讗诪专转诐 诇讗 谞爪讗. 讛讬"诇 诇诪讞讜转 诇讻讘讜讚 砖诪讬诐 讻讬讜谉 讚讗讬谉 讗转诐 讞讜砖砖讬诐 诇讟注谞转 讬讗讘讚 注讜诇诪讜 诪驻谞讬 讛砖讜讟讬诐 砖讛专讬 讗转诐 讗讜诪专讬诐 诇讗 谞爪讗. 讜讝专拽 讘讛诐 讞讬爪讬诐. 讜讻诇 讬讜诐 讗讬谞诐 讬讜爪讗讬诐 诪驻谞讬 注讜讘讚讬讛诐 讜讝讜专拽 讘讛诐 讞讬爪讬诐 砖诇讗 讬讗讘讚 注讜诇诪讜 诪驻谞讬 讛砖讜讟讬诐. 讝讛 转讜专祝 讚讘专讬讜 讝"诇:

